
	转专讜诪讛 诇拽讟谉 讘讘讬转 讛讙专谞讜转 讛讬讬谞讜 讻砖讗讬谞讜 讬讜讚注 诇讬砖讗 讗转 讻驻讬讜 讜讛讗 讚转谞谉 讘驻专拽 讛拽讜专讗 讗转 讛诪讙讬诇讛 注讜诪讚 (诪讙讬诇讛 讚祝 讻讚. 讜砖诐) 讚拽讟谉 讗讬谞讜 谞讜砖讗 讗转 讻驻讬讜 讛讬讬谞讜 讘驻谞讬 注爪诪讜 讗讘诇 注诐 讛讙讚讜诇讬诐 谞讜砖讗 讻讚讗砖讻讞谉 讙讘讬 砖讬专 砖诇 诪拽讚砖 驻专拽 讗讬谉 谞注专讻讬谉 (注专讻讬谉 讚祝 讬讙:) 讚转谞谉 讘讬谉 专讙诇讬 [讛诇讜讬诐] 讛讬讜 注讜诪讚讬诐 讜爪注讬专讬 讛诇讜讬诐 讛讬讜 谞拽专讗讬诐 讜讛讗 讚讗诪专讬谞谉 讘砖讬诇讛讬 驻专拽 拽诪讗 讚讞讜诇讬谉 (讚' 讘讚: 讜砖诐) 谞转诪诇讗 讝拽谞讜 专讗讜讬 诇讬注砖讜转 砖诇讬讞 爪讘讜专 讜诇讬专讚 诇驻谞讬 讛转讬讘讛 讜诇讬砖讗 讗转 讻驻讬讜 注讚 砖讬转诪诇讗 讝拽谞讜 讗讬讻讗 诇讗讜拽讜诪讛 讘讬讞讬讚讬 砖讗讬谉 注诪讜 讗讞专 讗讬 谞诪讬 诇讬砖讗 讗转 讻驻讬讜 讘拽讘讬注讜转 讜讘砖注讛 砖诪专讘讬诐 讘专讞诪讬诐 讻讙讜谉 讘讬讜诐 讛讻驻讜专讬诐 讜讘转注谞讬讜' 讜讘诪注诪讚讜转 讜讻谉 爪专讬讱 诇讞诇拽 谞诪讬 诪砖讜诐 诇讬专讚 诇驻谞讬 讛转讬讘讛 讚讘讛拽讜专讗 讗转 讛诪讙讬诇讛 注讜诪讚 (诪讙讬诇讛 讚' 讻讚.) 转谞谉 拽讟谉 拽讜专讗 讘转讜专讛 讗讘诇 诇讗 驻讜专住 注诇 砖诪注 讜诇讗 讬讜专讚 诇驻谞讬 讛转讬讘讛 讜诇讗 谞讜砖讗 讗转 讻驻讬讜 诪砖诪注 讛讗 讙讚讜诇 讬讜专讚 诇驻谞讬 讛转讬讘讛 讜讗祝 注诇 驻讬 砖诇讗 谞转诪诇讗 讝拽谞讜 讗诇讗 注诇 讻专讞讱 爪专讬讱 诇讗讜拽讜诪讛 讛讛讬讗 讚讞讜诇讬谉 讻讙讜谉 诇讬注砖讜转 砖诇讬讞 爪讘讜专 拽讘讜注 讜诇讬专讚 诇驻谞讬 讛转讬讘讛 讘讬讜诐 讛讻驻讜专讬诐 讜讘转注谞讬讜转 讜讘诪注诪讚讜转: 讜讛讬讜讚注 诇砖讞讜讟. 诇讗诪谉 讬讚讬讜 诇砖讞讬讟讛 讗注''驻 砖讗讬谞讜 讘拽讬 讘讛诇讻讜转 砖讞讬讟讛 诪讜转专 诇讗讻讜诇 诪砖讞讬讟转讜 讻讚诪驻专砖 专讘 讛讜谞讗 讜讛讜讗 砖讙讚讜诇 注讜诪讚 注诇 讙讘讬讜 讜专讗讛 砖诇讗 砖讛讛 讜诇讗 讚专住 讻讱 驻讬专砖 讘拽讜谞讟专住 诪砖诪注 讚讗诐 讗讬谉 讬讜讚注 诇讗诪谉 讬讚讬讜 诇砖讞讬讟讛 讗注''驻 砖专讗讛讜 讙讚讜诇 诪转讞讬诇讛 讜注讚 住讜祝 砖诇讗 砖讛讛 讜诇讗 讚专住 讗住讜专 诇讗讻讜诇 诪砖讞讬讟转讜: 讬讻讜诇 诇讗讻讜诇 讻讝讬转 爪诇讬. 讬砖 砖讬讻讜诇 诇讗讻讜诇 讻讝讬转 诪讘讜砖诇 讜讗讬谞讜 讬讻讜诇 诇讗讻讜诇 讻讝讬转 爪诇讬 讜诪砖注专讬谉 讘爪诇讬 诇驻讬 砖讚讬谞讜 砖诇 驻住讞 爪诇讬: 诪转谞讬' 诇讜诇讘 讜注专讘讛. 讜讛砖诪讞讛 诇讗讻讜诇 讘砖专 砖诇诪讬诐 讚拽讗诪专 讘注''驻 (驻住讞讬诐 讚祝 拽讟.) 讘讝诪谉 砖讘讛诪''拽 拽讬讬诐 讗讬谉 砖诪讞讛 讗诇讗 讘讘砖专 砖谞讗诪专 讜讝讘讞转 砖诇诪讬诐 讜讗讻诇转 砖诐 讜砖诪讞转 讜讗注''讙 讚讛讗讬 拽专讗 诇讗讜 讘专讙诇讬诐 讻转讬讘 讗诇讗 讘讛专 讙专讝讬诐 讜讘讛专 注讬讘诇 诪讬讛讜 讘专讙诇讬诐 砖诪讞讛 讻转讬讘 讚讻转讬讘 讜砖诪讞转 讘讞讙讱 讻讱 驻讬专砖 讘拽讜谞讟专住 讜讗''转 讝讬诪谞讬谉 讚讗讬谞诐 谞讗讻诇讬谉 讻诇 讞' 讻讙讜谉 砖讞诇 讬''讟 专讗砖讜谉 讚住讜讻讜转 讘讗讞讚 讘砖讘转 讜讬讜诐 砖诪讬谞讬 讘讗' 讘砖讘转 讚讗讬 讗驻砖专 诇讜诪专 讻诇 讞' 砖诇诪讬诐 讚诇讬诇 诪讜爪讗讬 砖讘讬注讬 诇讗 讬砖讞讟讜 讚讘注讬谞谉 讬讜诐 讛拽专讘讛 讜讬讜诐 讛砖讘讬注讬 谞诪讬 诇讗 讚讗讬谉 讞讙讬讙转 砖诪讞讛 讚讜讞讛 砖讘转 讜注''讻 诪讛谞讬 讚谞砖讞讟讜 讘讬讜诐 [砖砖讬] 讗讻讬诇 讘砖讘讬注讬 讜讗讬谉 砖诇诪讬诐 谞讗讻诇讬谉 诇砖谞讬 讬诪讬诐 讜砖谞讬 诇讬诇讜转 谞诪爪讗 讚讘诇讬诇 诪讜爪讗讬 砖讘转 砖讛讜讗 诇讬诇 砖诪讬谞讬 注爪专转 诇讗 讬讗讻诇 砖诇诪讬诐 讜讬砖 诇讜诪专 讻讚讗诪专 专讘 驻驻讗 驻专拽 讗诇讜 讚讘专讬诐 (砖诐 讚祝 注讗.) 注诇 拽讜砖讬讗 讗讞专转 诪砖诪讞讜 讘讻住讜转 谞拽讬讛 讜讘讬讬谉 讬砖谉 讛''谞 谞讬诪讗 讛讻讬: 讟诇讟讜诇 讘注诇诪讗 讛讜讗. 讗注''讙 讚讞讝讬 诇诪爪讜讛 砖讬讬讱 讘讬讛 讗讬住讜专 诪讜拽爪讛 诇讟诇讟讜诇 诪讗讞专 讚讗讬谉 注砖讜讬 讻诇讬 讻讚讗砖讻讞谉 讙讘讬 拽谞讬诐 讚诇讞诐 讛驻谞讬诐 讚讻转讬讘讬 讻讚转谞讬讗 讘诪谞讞讜转 驻专拽 砖转讬 讛诇讞诐 (讚祝 爪讝.) 讜诪谞拽讬讜转讬讜 讗诇讜 拽谞讬诐 讜转谞谉 讛转诐 诇讗 住讬讚讜专 讛拽谞讬诐 讜诇讗 谞讟讬诇转谉 讚讜讞讛 讗转 讛砖讘转 讗诇讗 谞讻谞住 诪注''砖 讗诇诪讗 讞砖讬讘 诇讛讜 诪讜拽爪讛 讗注''讙 讚讞讝讜 诇诇讞诐 讜讘驻' 讗专讘注讛 讗讞讬谉 (讬讘诪讜转 讚祝 诇讙:) 讙讘讬 讝专 砖砖讬诪砖 讚拽讗诪专 讗讬 讘拽讘诇讛 讜讛讜诇讻讛 讟诇讟讜诇 讘注诇诪讗 讛讜讗 讜诪讬讛讜 讛转诐 谞讬讞讗 讟驻讬 讻讬讜谉 讚讝专 讛讜讗:





专讘讬谞讜 讞谞谞讗诇

讻讬爪讚 讘讜讚拽讬谉 讗讜转讜 讜诪讟讘诇讬谉 讗讜转讜 讜诪讜住专讬谉 诇讜 讞讜诇讬谉 诇砖诐 转专讜诪讛 讜专讜讗讬谉 讜讛讬讜讚注 诇讬砖讗诇 讘专砖讜转 讛讬讞讬讚 住驻讬拽讜 讟诪讗 讘专讛"专 住驻讬拽讜 讟讛讜专. 讬讜讚注 诇驻专讜砖 讗转 讻驻讬讜 讞讜诇拽讬谉 诇讜 转专讜诪讛 讘讙专谞讜转 讛讬讜讚注 诇砖讞讜讟 讗讜讻诇讬谉 诪砖讞讬讟转讜 讗诪专 专讘 讛讜谞讗 讜讛讜讗 砖讙讚讜诇 注讜诪讚 注诇 讙讘讬讜 讬讻讜诇 诇讗讻讜诇 讻讝讬转 讚讙谉 讘讻讚讬 讗讻讬诇转 驻专住 诪专讞讬拽讬谉 诪爪讜讗转讜 讜诪诪讬诪讬 专讙诇讬讜 讚' 讗诪讜转 [诇拽"砖 讜诇转驻诇讛 讜讘讙讚讜诇 讗驻讬诇讜 讗讬谞讜 讬讻讜诇] 诇讗讻讜诇 讻讝讬转 讚讙谉 讘讻讚讬 讗讻讬诇转 驻专住 诪专讞讬拽讬谉 诪爪讜讗转讜 讜诪诪讬诪讬 专讙诇讬讜 讚' 讗诪讜转 讬讻讜诇 诇讗讻讜诇 讻讝讬转 爪诇讬 砖讜讞讟讬谉 注诇讬讜 讛驻住讞 专' 讬讛讜讚讛 讗讜诪专 注讚 砖讬讚注 讛驻专砖 讗讻讬诇讛 讻讬爪讚 谞讜转谞讬谉 诇讜 爪专讜专 讜讝讜专拽讜 讗讙讜讝 讜谞讜讟诇讜:
讬专讜砖诇诪讬 讗讘诇 讗讬谞讜 注讜讘专 诇驻谞讬 讛转讬讘讛 讜讗讬谞讜 谞讜砖讗 讗转 讻驻讬讜 讜讗讬谞讜 注讜诪讚 注诇 讛讚讜讻谉 注讚 砖转诪诇讗 讝拽谞讜. 



专讘讬 讬讛讜讚讛 讗讜诪专 讻讜诇谉 诪讘谉 讻' 砖谞讛 讜诇诪注诇讛 砖谞讗诪专 讜讬注诪讬讚讜 讛诇讜讬诐 诪讘谉 讻' 砖谞讛 诇谞爪讞 讻讘专 驻讬专砖谞讜讛 讘砖讞讬讟转 讞讜诇讬谉 讘住讜祝 驻专拽 专讗砖讜谉:




讛讚专谉 注诇讱 诇讜诇讘 讛讙讝讜诇. 



诇讜诇讘 讜注专讘讛 砖砖讛 讜砖讘注讛 讻讜':
讗诪讗讬 讗讬谉 讛诇讜诇讘 谞讬讟诇 讘砖讘转 讻砖讗专 讛讬诪讬诐 讘讘讬转讜 讟诇讟讜诇 讘注诇诪讗 讛讜讗 讗诪专 专讘讛 讙讝讬专讛 砖诪讗 讬讟诇谞讜 讜讬诇讱 讗爪诇 讘拽讬 诇诇诪讜讚 讜讬注讘讬专谞讜 讚' 讗诪讜转 讘专砖讜转 讛专讘讬诐 讜讛讬讬谞讜 讟注诪讗 讚砖讜驻专 讜讛讬讬谞讜 讟注诪讗 讚诪讙讬诇讛.





专讬讟讘"讗

驻专拽 讚 诇讜诇讘 讜注专讘讛
诇讜诇讘 讜注专讘讛 砖砖讛 讜砖讘注讛.鈥� 驻讬壮鈥� 鈥幾涀撟炞ぷㄗ� 讘住讬驻讗 讚诇讗讜 讚讞讜 砖讘转 讗诇讗 诇讜诇讘 砖讞诇 讬讜诐 讗讞讚 讘砖讘转 讗讜 注专讘讛 砖讞诇 讝壮鈥� 砖诇讛 讘砖讘转 讜讛砖转讗 讛讜讬 诇讛讜 讝壮鈥� 讜讻讬 诪拽诇注 砖讘转讗 讘砖讗专 讬讜诪讬 诇讗 讚讞讜 砖讘转讗 讜讛状诇 讜':



讛讛诇诇 讜讛砖诪讞讛 讞' 驻讬壮鈥� 鈥幾栕斥�� 讬诪讬 讛讞讙 讜讬状讟 讛讗讞专讜谉 砖讛讜讗 注爪专转 讜讛谞讬 讗讬转谞讛讜 砖驻讬专 讗驻讬壮鈥� 讘砖讘转 讚讗注状讙 讚拽讬状诇 讗讬谉 砖诪讞讛 讗诇讗 讘讘砖专 讜注讬拽专讜 讘砖诇诪讬 砖诪讞讛 讜讻讬 诪拽诇注 砖讘转 讘讬讜诐 专讗砖讜谉 讗状讗 讘砖诇诪讬诐 讚诇诪砖讞讟讬谞讛讜 讘砖讘转 诇讗 讗驻砖专 讜诇讗 诇诪砖讞讟讬谞讛讜 谞诪讬 诪注状砖 讜讬状讟 诪砖讜诐 讚讘注讬讗 讝讘讬讞讛 讘砖注转 砖诪讞讛 讻讚谞驻拽讗 诇谉 诪讜讝讘讞转 砖诇诪讬诐 讜砖诪讞转 诪状诪 讛讗 讗讬转讗 诇砖诪讞讛 砖诇 讞讜诇讬谉 讗讜 讘砖讗专 诪讬谞讬 砖诪讞讜转 讻讬讜谉 讚诇讗 讗驻砖专 讘讘砖专 砖诇诪讬诐 砖诇讗 讗诪专讜 砖讗讬谉 砖诪讞讛 讗诇讗 讘讘砖专 讗诇讗 诇诪爪讜讛 诪谉 讛诪讜讘讞专 讻诇 讛讬讻讗 讚讗驻砖专 讗讘诇 诇讗 诇注讻讘:



讜谞住讜讱 讛诪讬诐 砖讘注讛. 驻讬专讜砖 讜讗驻讬壮鈥� 讘砖讘转 讚诇讗 讛讜讜 爪专讬讻讬 诇诪讚讞讬 砖讘转 讻讚讗讬转讗 诇拽诪谉:



讛讞诇讬诇.鈥� 驻讬壮鈥� 鈥幾┳斪欁� 诪谞讙谞讬谉 讘砖诪讞壮鈥� 讘讬转 讛砖讜讗讘讛 讻砖讛讜诇讻讬谉 诇讛讘讬讗 诪讬诐 诇谞住讜讱 讞诪砖讛 讜砖砖讛 诇驻讬 砖诇讗 讛讬讛 讚讜讞讛 砖讘转 讜讬状讟 讗':



诇讜诇讘 讝壮鈥� 讻讬爪讚 讬状讟 专讗砖讜谉 砖讞诇 诇讛讬讜转 讘砖讘转 诇讜诇讘 讝壮鈥� 讜砖讗专 讻诇 讛讬诪讬诐 砖砖讛 讜讘讙诪壮鈥� 诪驻专砖 讗诪讗讬 诇讗 讚讞讬 诇讜诇讘 砖讘转 讘砖讗专 讬诪讬诐:



讙诪专讗 讜砖讗专 讻诇 讛讬诪讬诐 讗诪讗讬 诇讗 讚讞讬 讟诇讟讜诇 讘注诇诪讗 讛讜讗 讜诇讚讞讬 砖讘转. 驻讬专讜砖 诪住转讘专讗 讚砖驻讬专 讬讚注 转诇诪讜讚讗 讚诇讜诇讘 诇讬转讬讛 诪谉 讛转讜专讛 讘讙讘讜诇讬谉 讗诇讗 讘讬讜诐 专讗砖讜谉 讻讚讻转讬讘 讜诇拽讞转诐 诇讻诐 讘讬讜诐 讛专讗砖讜谉 讜讻讚讻转讬讘 讜砖诪讞转诐 砖讘注转 讬诪讬诐 诇驻谞讬 讛壮鈥� 讛讜讗 讚讻转讬讘 讚讛讬讬谞讜 讘讘状讛 讛诇讻讱 讗讬 讗讬转讬讛 诇讜诇讘 讘讙讘讜诇讬谉 讻诇 砖讘注讛 诪讚专讘谞谉 讘注诇诪讗 讛讜讗 讜讻讚转谞谉 讘驻专拽讬谉 讚诇注讬诇 讘讛讚讬讗 讜讻讬讜谉 砖讻谉 讘讙讘讜诇讬谉 讻讬讜谉 讚诪讚专讘谞谉 讛讜讗 讛讬讬谞讜 讚诇讗 讚讞讬 砖讘转 讚诇讗 转拽讜谉 专讘谞谉 讘诪拽讜诐 讚讗讬讻讗 讗讬住讜专 讟诇讟讜诇 讚讬讚讛讜 讗诇讗 讛讻讗 讗诪转谞讬壮鈥� 拽讬讬诪讬谉 讚诪讬讬专讬 讘讘状讛 讚讛转诐 讗讬转讗 诇讛诇诇 讜诇砖诪讞讛讜 诇注专讘讛 砖砖讛 讜砖讘注讛 讜诪砖讜诐 讚诇讜诇讘 讘诪拽讚砖 诪讚讗讜专讬讬转讗 讻诇 砖讘注讛 讜诇讛讻讬 诪讘注讬讗 诇谉 讛砖转讗 讗诪讗讬 诇讗 讚讞讬 诇讬讛 诇砖讘转 讚诇讬转讬 注砖讛 讚诇讜诇讘 讜诇讚讞讬 砖讘转 讜讗注状讙 讚讗讬讻讗 讗讬住讜专 讟诇讟讜诇 诇讬讚讞讬 讚讛讗 讜讚讗讬 讗注状驻 砖讗住专讜 讞讻诪讬诐 讟诇讟讜诇 讘诪拽讜诐 诪爪讜讛 砖讗讬谉 诪讟诇讟诇讬谉 诪讜拽爪讛 讻讚转谞谉 讗讘诇 诇讗 讗转 讛讗讜爪专讜转 砖诇讗 讬转讞讬诇 讘讗讜爪专 转讞诇讛 诇专讘讬 讬讛讜讚讛 讜诇讗 讬讙诪讜专 诇专状砖 讜转谞谉 讗讘诇 诇讗 讗转 讛讟讘诇 讻讜壮鈥� 讗祝 注诇 驻讬 砖讘讟讜诇 讘讬转 讛诪讚专砖 讜讛讻谞住转 讗讜专讞讬诐 诪爪讜转 讙讚讜诇讜转 诇讗 讛转讬专讜 诪驻谞讬 诪爪讜转 讗诇讜 讗诇讗 讟诇讟讜诇 讛讬转专 讘讚讘专 砖讗讬谉 讘讜 讗诇讗 诪砖讜诐 注讜讘讚讬谉 讚讞讜诇 讻讚转谞谉 诪驻谞讬谉 讗驻讬诇讜 讗专讘注讛 讜讞诪砖讛 拽讜驻讜转 诪驻谞讬 讛讗讜专讞讬诐 讜讘讬讟讜诇 讘讬转 讛诪讚专砖 讜转谞谉 诪讚讘专讬讛诐 诇诪讚谞讜 砖诪讜讚讚讬谉 讜驻讜拽拽讬谉 讘砖讘转 讛讗 讜讚讗讬 诇讗 讗住专讜 讞讻诪讬诐 讻诇诇 讟诇讟讜诇 讘讚讘专 砖诇 诪爪讜讛 拽讘讜注讛 砖诇 转讜专讛 讛讬讜爪讗 讘讝讛 讻讚讬 砖转讗诪专 砖讞讻诪讬诐 砖讛转讬专讜 讘讝讛 诇注拽讜专 讚讘专 诪谉 讛转讜专讛 讘砖讘 讜讗诇 转注砖讛 砖诇讗 讗住专讜 诇讟诇讟诇 讚讘专 讛爪专讬讱 讜讛专讗讜讬 诇讜 诇砖讘转 讻诇诇 讜讗讬谉 诇讜诇讘 砖讛讜讗 专讗讜讬 诪谉 讛转讜专讛 讜诪爪讜转讜 拽讘讜注讛 诇讬讜诐 讝讛 讘讻诇诇 讗讬住讜专 讝讛 讻诇诇. 讜驻专拽讬壮鈥� 讗诪专 专讘讗 讙讝讬专讛 砖诪讗 讬讟诇谞讜 讘讬讚讜 讜讬注讘讬专谞讜 讗专讘注 讗诪讜转 讘专砖讜转 讛专讘讬诐 讗讜 砖讬讜爪讬讗谞讜 诪专讛状讬 诇专讛状专 讗诇讗 讚转诇诪讜讚讗 谞拽讟 讞讚讗 诪讬谞讬讬讛讜 讚讗讬转讬讛 讗驻讬壮鈥� 讛讜讛 诇讜诇讘 讘专讛状专 讜讛讗 拽诪状诇 讚讘状讚 诪转谞讬谉 诇注拽讜专 讚讘专 诪谉 讛转讜专讛 讘砖讘 讜讗诇 转注砖讛 讻讚讗讬转壮鈥� 讘讬讘诪讜转:





讛诪讗讬专讬

讬讜讚注 诇砖讞讜讟 专"诇 诇讗诪谉 讬讚讬讜 诇砖讞讬讟讛 讗讜讻诇讬谉 诪砖讞讬讟转讜 讜讛讜讗 砖讙讚讜诇 注讜诪讚 注诇 讙讘讬讜 讜驻讬专讜砖讜 讗驻讬' 诇讻转讞诇讛 砖讗诐 讘讚讬注讘讚 讗祝 讘讻诇 拽讟谉 讻谉 讜讗注"驻 砖讗诪专谞讜 诇诪注诇讛 砖住讜诪讻讬谉 注诇讬讜 讘讗讬住讜专 讜讛讬转专 讗祝 讘诇讗 讙讚讜诇 讗讬谞讜 讻谉 讘诪讛 砖讛讜讞讝拽 讘讗讬住讜专 讻讙讜谉 讘讛诪讛 讘讞讬讬讛:



讬讻讜诇 诇讗讻讜诇 讻讝讬转 讚讙谉 诪专讞讬拽讬谉 诪爪讜讗转讜 讜诪诪讬 专讙诇讬讜 讗专讘注 讗诪讜转 诇拽专讬讗转 砖诪注 讜诇转驻诇讛 诇讗讞专讬讜 讜诇驻谞讬讜 讻诪诇讗 注讬谞讬讜 讜讛讜讗 砖讬讻讜诇 诇讗讻诇讜 讘讻讚讬 砖讛讙讚讜诇 讬讻讜诇 诇讗讻讜诇 讗讻讬诇转 驻专住 砖讻诇 砖讛讜讗 讻谉 爪讜讗转讜 诪住专讞转 讗讘诇 讻诇 砖讗讬谞讜 讗讜讻诇讛 讻砖讬注讜专 讝讛 讗讬谉 讗讻讬诇转讜 诪爪讟专驻转 讛讗 讘讙讚讜诇 讗注"驻 砖讗讬谉 讬讻讜诇 诇讗讻诇讜 讘讻讚讬 讗讻讬诇转 驻专住 讗诐 诪讞诪转 讝拽谞讛 讗讜 诪讞诪转 讞讜诇讬 诪专讞讬拽讬谉:



讬讻讜诇 诇讗讻讜诇 讻讝讬转 爪诇讬 砖讜讞讟讬谉 注诇讬讜 讗转 讛驻住讞 讜讛讜讗 砖讗讬谉 讛驻住讞 谞砖讞讟 讗诇讗 注诇 讗讜转谉 砖讛讜讝诪谞讜 注诇讬讜 讜讗讬谉 讗讜讻诇讬谉 诪诪谞讜 讗诇讗 讛诐 讜讻诇 砖讬讻讜诇 诇讗讻讜诇 讻讝讬转 讗讻讬诇讛 讛讬讗 讗注"驻 砖讗讬谞讜 讬讜讚注 诇讘专专 讗讻讬诇转讜 讻讗讙讜讝 讜谞讜讟诇讜 爪专讜专 讜讝讜专拽讜 讜诪讜谞讬谉 讗讜转讜 注诐 讘谞讬 讞讘讜专讛 注讚 砖诪砖谞诪谞讛 讗讬谉 讬讻讜诇 诇讬诪谞讜转 注诇 驻住讞 讗讞专 讚讗讬砖 诇驻讬 讗讻诇讜 讻转讬讘 讜讘专 讗讻讬诇讛 讛讜讗 讜诪"诪 讚讜拽讗 注诐 讞讘讜专讛 砖诇 讙讚讜诇讬诐 砖讗讬谉 注讜砖讬谉 讗转 讛讞讘讜专讛 讻讜诇讛 诪谞砖讬诐 讜拽讟谞讬诐 讻诪讜 砖讬转讘讗专 讘诪拽讜诪讜 讛讗 讻诇 砖讗讬谞讜 讬讻讜诇 诇讗讻诇讜 爪诇讬 讗注"驻 砖讬讻讜诇 诇讗讻诇讜 诪讘讜砖诇 讗讬谉 砖讜讞讟讬谉 注诇讬讜: 讜谞砖诇诐 讛驻专拽 转讛诇讛 诇讗诇:



诇讜诇讘 讜注专讘讛 砖砖讛 讜砖讘注讛 讜讻讜' 讻讘专 讘讬讗专谞讜 讘转讞诇转 讛诪住讻转讗 砖讛讞诇拽 讛砖诇讬砖讬 砖讘讝讗转 讛诪住讻转讗 讘讗 诇讘讗专 注谞讬谞讬 拽专讘谞讜转 讛讞讙 讜讛谞讛讙转 讛砖诪讞讛 讜讝讛 讛驻专拽 讗诪谞诐 讬讘讗 诇讛砖诇讬诐 注谞讬谉 讛讞诇拽 讛砖谞讬 注诇 讗讬讝讛 爪讚 诇讜诇讘 讜诪讬谞讬讜 讚讜讞讬谉 讗转 讛砖讘转 讜讻谉 讘住讜讻讛 诪讗讬诪转讬 诪讜专讬讚 讻诇讬讜 诪诪谞讛 讜讬转讞讬诇 讘讛 讘注谞讬谉 讛讞诇拽 讛砖诇讬砖讬 讘注谞讬谉 讛拽驻转 讛诪讝讘讞 讘注专讘讛 讚专讱 砖诪讞讛 讜讘注谞讬谉 谞讬住讜讱 讛诪讬诐 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖诇砖讛 讞诇拽讬诐 讛专讗砖讜谉 讘注谞讬谉 诇讜诇讘 注诇 讗讬讝讛 爪讚 讚讜讞讛 砖讘转 讜注诇 讬讚讜 讬转讘讗专 讘讞诇拽 讝讛 讝诪谉 讛诇诇 讜砖诪讞讛 讜讝诪谉 住讜讻讛 讜谞讬住讜讱 讛诪讬诐 讜讛讞诇讬诇 讜讛讞诇拽 讛砖谞讬 讘注谞讬谉 讛拽驻转 讛诪讝讘讞 讘讻诇 讬讜诐 讘注专讘讛 讜讛砖诇讬砖讬 讘注谞讬谉 谞讬住讜讱 讛诪讬诐 讝讛讜 砖专砖 讛驻专拽 讚专讱 讻诇诇 讗诇讗 砖讬讘讜讗讜 讘讜 讚讘专讬诐 注诇 讬讚讬 讙诇讙讜诇 讻注谞讬谉 住讜讙讬讬转 讛转诇诪讜讚 讻诪讜 砖拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讘讜讗 讘讘讬讗讜专 讛讞诇拽 讛专讗砖讜谉 讜讛讜讗 砖讗诪专 诇讜诇讘 讜注专讘讛 砖砖讛 讜砖讘注讛 讛讛诇诇 讜讛砖诪讞讛 砖诪谞讛 住讜讻讛 讜谞讬住讜讱 讛诪讬诐 砖讘注讛 讜讛讞诇讬诇 讞诪砖讛 讜砖砖讛 诇讜诇讘 砖讘注讛 讻讬爪讚 讬讜诐 讟讜讘 讛专讗砖讜谉 砖诇 讞讙 砖讞诇 诇讛讬讜转 讘砖讘转 讜砖讗专 讻诇 讛讬诪讬诐 砖砖讛 讗诪专 讛专"诐 讛讜讗 讬讘讗专 讗诇讜 讛诪讗诪专讬诐 讗讞讚 讗讞讚 诇讜诇讘 砖讘注讛 讛诇讜诇讘 谞讟讬诇转讜 讞讜讘讛 诪谉 讛转讜专讛 讘讬讜诐 讛专讗砖讜谉 讘讻诇 讛注讜诇诐 讜谞讟讬诇转讜 讞讜讘讛 讻诇 砖讘注转 讛讬诪讬诐 讘诪拽讚砖 讘诇讘讚 讜讻谉 讛讜讗 诇砖讜谉 讛转讜专讛 讜砖诪讞转诐 诇驻谞讬 讛' 讗诇讛讬讻诐 砖讘注转 讬诪讬诐 讜讗诪专 讛砖诐 讜诇拽讞转诐 诇讻诐 讘讬讜诐 讛专讗砖讜谉 讜讗驻讬诇讜 讘讙讘讜诇讬谉 讜诪讛 砖讞讬讬讘 砖诇讗 谞讬讟讜诇 讛诇讜诇讘 讘讝诪谉 讛讝讛 讘砖讘转 讘讬讜诐 讟讜讘 讛专讗砖讜谉 讻讚讬 砖诇讗 谞讞讚砖 讚讘专 讜讛讜讗 讻讬 讗谞讜 诇讗 讛讬讬谞讜 谞讜讟诇讬谉 讗讜转讜 讘讞讜爪讛 诇讗专抓 讘讬讜诐 讛专讗砖讜谉 砖讞诇 诇讛讬讜转 讘砖讘转 讘讝诪谉 砖讘讬转 讛诪拽讚砖 拽讬讬诐 诇驻讬 砖诇讗 讛讬讬谞讜 讬讜讚注讬诐 讘讗诪转 专讗砖 讞讚砖 讛诪讻讜讜谉 诇拽讘讬注转 讘讬转 讚讬谉 砖诇 讗专抓 讬砖专讗诇 讜讛讚讘专 注诇 注谞讬谉 讛专讗讬讛 讜讛注讬讘讜专 砖讛讜讗 讘讬讚讬谞讜 讗讜诇讬 谞讞讘专 讘讜 讞讘讜专 诪讬讜讞讚 谞讘讗专 讘讜 诪讛 砖谞住转专 注诇 专讜讘 讘谞讬 讗讚诐 讜诪讛 砖讞讬讬讘 诇讗住讜专 谞讟讬诇转 讛诇讜诇讘 讘砖讘转 砖讘转讜讱 讛讞讙 讗驻讬诇讜 讘诪拽讚砖 讙讝专讛 砖诪讗 讬讟诇谞讜 讘讬讚讜 讜讬注讘讬专谞讜 讗专讘注 讗诪讜转 讘专砖讜转 讛专讘讬诐 讜诇讗 注砖讬谞讜 讝讗转 讛讙讝专讛 讘讬讜诐 讟讜讘 讻讬 诪爪讜转讜 讻诇 讻讱 讞讝拽讛 注讚 砖讛讬讗 讞讜讘讛 讜讗驻讬诇讜 讘讙讘讜诇讬谉 讻诪讜 砖谞转谞谞讜 讛注拽专 注专讘讛 砖砖讛 讻讬爪讚 讬讜诐 讛砖讘讬注讬 砖诇 注专讘讛 砖讞诇 诇讛讬讜转 讘砖讘转 注专讘讛 [砖讘注讛] 讜砖讗专 讻诇 讛讬诪讬诐 砖砖讛 讝讗转 讛注专讘讛 讛讬讗 讛诇讻讛 诇诪砖讛 诪住讬谞讬 诇讬讟讜诇 注专讘讛 诪诇讘讚 讛注专讘讛 砖讘诇讜诇讘 讜讛讬讛 诪谞讛讙 讛谞讘讬讗讬诐 砖讛讬讜 谞讜讟诇讬谉 讗讜转讛 讘诇讗 讘专讻讛 讜诇讗 砖诪谞讜 讗讜转讛 砖转讚讞讛 砖讘转 讘讬讜诐 讟讜讘 讛专讗砖讜谉 诪驻谞讬 砖诇讗 讬转驻专住诐 注谞讬谞讛 讗讘诇 讬讗诪专讜 诪讞诪转 讛诇讜诇讘 砖谞讟诇讜 讛讬讜诐 谞讟诇讜 注专讘讛 讜讙诐 讻谉 诇讗 砖诪谞讜 讗讜转讛 砖转讚讞讛 砖讘转 砖讘转讜讱 讛讞讙 砖诪讗 讬讗诪专讜 讻诪讜 砖注专讘讛 讚讜讞讛 讗转 讛砖讘转 讻讱 讬讚讞讛 诇讜诇讘 讜讻讘专 讘讬讗专谞讜 讻讬 诇讜诇讘 讗讬谞讜 谞讬讟诇 讘砖讘转 砖讘转讜讱 讛讞讙 讗讘诇 砖诪谞讜 讗讜转讛 砖转讚讞讛 砖讘转 讻砖转讞讜诇 讘讬讜诐 讛砖讘讬注讬 讻讚讬 砖讬转驻专住诐 讚讘专讛 讜讬讜讚注 砖讛讬讗 讞讜讘讛 讜讻谉 讗诪专讜 讻讚讬 诇驻专住诪讛 砖讛讜讗 诪谉 讛转讜专讛 讜讘讻讗谉 诇讗 谞讞讜砖 砖诪讗 讬注讘讬专谞讛 讗专讘注 讗诪讜转 讘专砖讜转 讛专讘讬诐 诇驻讬 砖注谞讬谞讛 诪住讜专 诇讘讬转 讚讬谉 讜砖诇讜讞讬 讘讬转 讚讬谉 讘拽讬讗讬谉 讛诐 诪爪讜转 诇讜诇讘 讻讬爪讚 讻诇 讛注诐 诪讜诇讬讻讬谉 讗转 诇讜诇讘讬讛谉 诇讛专 讛讘讬转 讜讛讞讝谞讬诐 诪拽讘诇讬谉 诪讬讚诐 讜住讜讚专讬谉 讗讜转诐 注诇 讙讙 讛讗讬爪讟讘讗 讜讛讝拽谞讬诐 诪谞讬讞讬谉 讗转 砖诇讛诐 讘诇砖讻讛 讜诪诇诪讚讬谉 讗讜转诐 诇讜诪专 讻诇 诪讬 砖讬讙讬注 诇讜诇讘讜 讘讬讚讬讜 讛专讬 讛讜讗 诇讜 诪转谞讛 讜诇诪讞专转讜 诪砖讻讬诪讬谉 讜讘讗讬诐 讜讛讞讝谞讬诐 诪讝专拽讬谉 诇驻谞讬讛诐 讜讛诐 诪讞讟驻讬谉 讜诪讻讬诐 讗讬砖 讗转 讞讘专讜 讜讻砖专讗讜 讘讬转 讚讬谉 砖讛谉 讘讗讬谉 诇讬讚讬 住讻谞讛 讛转拽讬谞讜 砖讬讛讬讜 讻诇 讗讞讚 讜讗讞讚 谞讜讟诇 讘讘讬转讜:



讗诪专 讛诪讗讬专讬 诇讜诇讘 讜注专讘讛 砖砖讛 讜砖讘注讛 驻讬' 讻讘专 讘讬讗专谞讜 诇诪注诇讛 砖讛诇讜诇讘 讛讬讛 谞讬讟诇 讘诪拽讚砖 砖讘注讛 讗诇讗 砖诪"诪 诇讗 讛讬讛 讚讜讞讛 砖讘转 讗祝 讘诪拽讚砖 讗讗"讻 讗讬专注 砖讘转 讘讬讜诐 专讗砖讜谉 砖讞讬讜讘 砖讘注讛 讘诪拽讚砖 讬爪讗 诇谞讜 诪讚讻转讬讘 讜砖诪讞转诐 诇驻谞讬 讛' 讗诇拽讬讻诐 砖讘注转 讬诪讬诐 讜诇驻谞讬 讛' 讛讜讗 讘诪拽讚砖 讜讛专讬 砖诪"诪 诇讗 讛讜讝讻专讛 砖诐 谞讟讬诇转 诇讜诇讘 讘讛讚讬讗 讜讛诇讻讱 讗讬谞讜 讚讜讞讛 砖讘转 讗祝 讘诪拽讚砖 讗诇讗 讘专讗砖讜谉 讜诪转讜讱 讻讱 讛讜讗 讗讜诪专 诇讜诇讘 讜注专讘讛 砖砖讛 讜砖讘注讛 讻诇讜诪专 诇讜诇讘 砖讛讜讗 讘讗 诇谞讟讬诇讛 讘诪拽讚砖 讻诇 砖讘注讛 讜注专讘讛 砖讛讬讗 讘讗讛 诇讛拽讬祝 讗转 讛诪讝讘讞 讙诐 讻谉 讻诇 砖讘注讛 驻注诐 讗讞转 讘讻诇 讬讜诐 讜砖讘注讛 驻注诪讬诐 讘讬讜诐 砖讘讬注讬 驻注诪讬诐 砖讛讬讗 砖砖讛 驻注诪讬诐 砖讛讬讗 砖讘注讛 砖讗诐 讬讜诐 讟讜讘 专讗砖讜谉 讘砖讘转 讛专讬 诇讜诇讘 讚讜讞讛 砖讘转 讘讬讜诐 专讗砖讜谉 讜谞诪爪讗 诇讜诇讘 谞讬讟诇 砖讘注讛 讜讗诐 讘讗 讘砖讗专 讛讬诪讬诐 讗讬谉 诇讜诇讘 讚讜讞讛讜 讜谞诪爪讗 砖讗讬谞讜 谞讬讟诇 讗诇讗 砖砖讛 讜诇注谞讬谉 注专讘讛 讻诇 砖砖讘讬注讬 砖诇 讞讙 讘砖讘转 注专讘讛 讚讜讞转讛讜 讘砖讘讬注讬 讜谞诪爪讗转 注专讘讛 砖讘注讛 讜砖讗专 讛讬诪讬诐 砖砖讛 讜诪砖谞转谞讜 讘讝诪谉 砖讘讬转 讛诪拽讚砖 拽讬讬诐 讜讛讬转讛 注专讘讛 讚讜讞讛 砖讘转 讘砖讘讬注讬 讻讚讬 诇驻专住诐 砖讛讬讗 诪谉 讛转讜专讛 讜诪讚讻转讬讘 注专讘讬 谞讞诇 讗讞转 诇诇讜诇讘 讜讗讞转 诇诪讝讘讞 讜诪转讜讱 砖诇讗 讛讜讝讻专讛 讘讛讚讬讗 讛讜爪专讱 诇驻专住诪讛 讜讗讬诇讜 讛讬转讛 讚讜讞转讛讜 讘讬讜诐 专讗砖讜谉 讛讬讜 讗讜诪专讬谉 砖诪爪讚 讛诇讜诇讘 讛讜讗 讜诪讗讞专 砖讛讜爪讬讗讜讛 诪专讗砖讜谉 讛注诪讬讚讜讛 讘砖讘讬注讬 砖讛讜讗 注讬拽专 讞讬讜讘讛 讘诪拽讚砖 讻讱 驻讬专砖讜讛 讘讙诪专讗:



讛讛诇诇 专"诇 诇讙诪专讜 讜讛砖诪讞讛 专"诇 诇讗讻讜诇 砖诇诪讬 砖诪讞讛 砖诪谞讛 专"诇 砖讛讛诇诇 谞讙诪专 讘砖诪讬谞讬 注爪专转 讜讘讻诇 砖讘注转 讬诪讬 讛讞讙 讜讗注"驻 砖讘驻住讞 讗讬谉 讙讜诪专讬谉 讗讜转讜 讗诇讗 讘讬讜诐 专讗砖讜谉 讻讘专 驻讬专砖讜 讛讟注诐 讘注专讻讬谉 讬' 讘' 诪砖讜诐 讚讞讙 讛住讜讻讜转 讞诇讜拽 讘拽专讘谞讜转讬讜 讜讻谉 砖诇诪讬 砖诪讞讛 讛讘讗讬诐 诇讗讻讜诇 诪讛诐 讘讻诇 讬讜诐 砖讗讬谉 砖诪讞讛 讗诇讗 讘讘砖专 讜讗祝 讛讬讗 谞讜讛讙转 讘砖诪讬谞讬 讜讗驻讬' 讗讬专注 砖讘转 讘转讜讱 讛讞讙 砖讜讞讟 诪注专讘 砖讘转 讜讗讜讻诇 讘砖讘转 砖讛专讬 谞讗讻诇讬诐 诇砖谞讬 讬诪讬诐 讜讻谉 讗诐 讛讬讛 讬讜诐 专讗砖讜谉 讘砖讘转 讗驻砖专 诇砖讞讜讟 诪讘注专讘 讗注"驻 砖讛讜讗 讞讜诇 诇讗讻讜诇 诇诪讞专 砖讗讬谉 讗谞讜 爪专讬讻讬诐 诇讝讘讬讞讛 讘砖注转 砖诪讞讛 讻诪讜 砖讘讬讗专谞讜 讘驻住讞 砖谞讬 驻专拽 讗诇讜 讚讘专讬诐 讜讗注"驻 砖讘转讜专讛 诇讗 谞爪讟讜讜 讘砖诪讞讛 讗诇讗 砖讘注讛 讬诪讬诐 讻讚讻转讬讘 讞讙 讛住讜讻讜转 转注砖讛 诇讱 砖讘注转 讬诪讬诐 讜讙讜' 讜讻转讬讘 讜砖诪讞转 讘讞讙讱 讛专讬 讗诪专讜 讜讛讬讬转 讗讱 砖诪讞 诇专讘讜转 诇讬诇 讬讜诐 讟讜讘 讛讗讞专讜谉 诇砖诪讞讛 专"诇 砖讬砖讞讜讟 讘砖讘讬注讬 诇讗讻讜诇 讘诇讬诇 讻谞讬住转 砖诪讬谞讬 砖讘诇讬诇讛 讗讬 讗驻砖专 诇讝讘讜讞 砖讗讬谉 砖讞讬讟转 拽讚砖讬诐 讘诇讬诇讛 讜诪讗讞专 砖谞转专讘讬转 讛诇讬诇讛 讻诇 砖讻谉 讛讬讜诐 砖讛讜讗 注讬拽专 讛拽专讘谉 讜砖讗专 讛诇讬诇讜转 诇讗 讛讜爪专讻讜 诇专讘讜转 砖讘讻诇诇 砖讘注转 讬诪讬诐 讛谉 讜诇讬诇 讬讜诐 讟讜讘 专讗砖讜谉 诇讗 谞转专讘讬转 诇砖诇诪讬 砖诪讞讛 讜诇讗讜 诪砖讜诐 讚爪专讬讱 诇诪砖讞讟讬讛 讘讞讜诇 讗讞专 砖讗讬谉 砖讞讬讟转 拽讚砖讬诐 讘诇讬诇讛 砖讛专讬 诇讗 诇讝讘讬讞讛 讘砖注转 砖诪讞讛 讗谞讜 爪专讬讻讬诐 讜诪转讜讱 讻讱 专砖讗讬谉 诇砖讞讟讛 诪讘注专讘 讗诇讗 砖谞转诪注讟 诪讗讱 讘讞诪砖讛 注砖专 讛讜讗讬诇 讜讗讬谉 砖诪讞讛 诇驻谞讬讜 讜讻诪讜 砖讘讬讗专谞讜 砖诐 讜讻谉 讘诇讬诇 诪讜爪讗讬 砖讘转 讗讬 讗驻砖专 诇讗讻讜诇 砖讛专讬 谞砖讞讟讛 讘注专讘 砖讘转 讜讗讬谉 讗讻讬诇转讛 讗诇讗 砖谞讬 讬诪讬诐 讜诇讬诇讛 讗讞讚 讗讘诇 砖讗专 讛诇讬诇讜转 注诐 讻诇 讛讬诪讬诐 谞转专讘讜 诇砖诪讞讛:



住讜讻讛 诇讬砖讘 讘讛 讜谞讬住讜讱 讛诪讬诐 讘转诪讬讚 砖诇 砖讞专 砖讘注讛 讜诪"诪 讗讬谉 谞讬住讜讱 讛诪讬诐 讗诇讗 讘砖讞专讬转 讻诪讜 砖讛转讘讗专 讘砖谞讬 砖诇 讬讜诪讗:



讛讞诇讬诇 专"诇 讛讘讗 诇砖诪讞转 讘讬转 讛砖讜讗讘讛 讻砖砖讜讗讘讬谉 讛诪讬诐 诇谞讬住讜讱 砖讛讬讜 诪讞诇讬诇讬谉 讘讞诇讬诇讬诐 讜讘讻讬谞讜专讜转 讜讗讜转讜 讞诇讬诇 讗讬谞讜 讚讜讞讛 砖讘转 讜讬讜诐 讟讜讘 讗"讻 驻注诪讬诐 砖讛讜讗 讞诪砖讛 讻讙讜谉 砖诇讗 讞诇 讬讜诐 讟讜讘 讛专讗砖讜谉 讘砖讘转 讜讛专讬 讞诇讬诇 谞讚讞讛 砖谞讬 讬诪讬诐 讗讞讚 诪砖讜诐 砖讘转 讜讗讞讚 诪砖讜诐 讬讜诐 讟讜讘 讜讗诐 讞诇 讬讜诐 讟讜讘 讘砖讘转 讛专讬 诇讗 谞讚讞讛 讗诇讗 讬讜诐 讗讞讚 讜谞砖讗专讜 砖砖讛 砖讗讬谉 讬讜诐 讟讜讘 砖谞讬 讘诪拽讚砖 讜诪"诪 讛谞讬住讜讱 讛讬讛 谞注砖讛 讻诇 砖讘注讛:



诇讜诇讘 砖讘注讛 讻讬爪讚 讜讻讜' 注专讘讛 砖讘注讛 讻讬爪讚 讜讻讜' 讜驻讬专砖讜讛 讘诇讜诇讘 讻砖讞诇 诇讛讬讜转 讘砖讘转 讜讘注专讘讛 讻砖讞诇 砖讘讬注讬 讘砖讘转 讻诪讜 砖讘讬讗专谞讜 讜讗讞"讻 讘讬讗专 讘讚讬谉 诇讜诇讘 讻砖讞诇 讬讜诐 专讗砖讜谉 诇讛讬讜转 讘砖讘转 讻讬爪讚 讛讬讜 注讜砖讬谉 砖讗驻讬' 砖讛讬讛 讚讜讞讛 砖讘转 诇注谞讬谉 讟诇讟讜诇 诇讗 讛讬讛 讚讜讞讛讜 诇注谞讬谉 讛讜爪讗讛 诇专砖讜转 讛专讘讬诐 讜驻讬专砖 讘讛 砖讻诇 讛注诐 讛讬讜 诪讜诇讬讻讬谉 诇讜诇讘讬讛谉 诇讛专 讛讘讬转 诪注专讘 砖讘转 讜讛讞讝谞讬诐 专"诇 砖诪砖讬诐 诪拽讘诇讬诐 讗讜转诐 讜住讜讚专讬谉 讗讜转诐 注诇 讙讙 讛讗爪讟讘讗 讜讛讜讗 专讞讘讛 砖讛讬转讛 讘讛专 讛讘讬转 诪讜拽驻转 讗爪讟讘讗讜转 讝讛 诇驻谞讬诐 诪讝讛 讻诪讜 砖讗诪专讜 诪"讛 讗' 讛专 讛讘讬转 住讟讬讜 讻驻讜诇 讛讬讛 住讟讬讜 诇驻谞讬诐 诪住讟讬讜 诇讬砖讘 砖诐 讜诪住讜讻讻讜转 诇诪注诇讛 讘讙讙 诪驻谞讬 讛讙砖诪讬诐 讜砖讗诇讜 讘讙诪' 讜讻讬 诇讬讘砖诐 讛讜讗 爪专讬讱 专"诇 砖讗转讛 讗讜诪专 砖讬谞讬讞讜 诇讜诇讘讬讛诐 讜讗转专讜讙讬讛诐 诇讞诪讛 注诇 讛讙讙 砖注诇 讛讗讬爪讟讘讗讜转 讜转讬专爪讜 讘讛 注诇 讙讘 讛讗爪讟讘讗 专"诇 注诇 砖讟讞 讛讗讬爪讟讘讗讜转 讜讛讗爪讟讘讗讜转 诇讗 讛讬转讛 讞诪讛 砖讜诇讟转 讘讛诐 讻诇 砖讻谉 砖讛讬讜 砖诇 讗讘谉 讜讛诐 拽专讬谉 诪讗讚 讜诪注诪讬讚讬谉 讗讜转诐 讘诇讞讜转诐 讜讛讝拽谞讬诐 诪谞讬讞讬谉 讗转 砖诇讛诐 讘诇砖讻讛 诪驻谞讬 砖讛讬讜 讚讜讗讙讬诐 砖诇讗 讬转诪注讻讜 讘转讜讱 讛讗住讜驻讛 讻砖讬讘讜讗讜 诇讬讟讜诇 讗转 砖诇讛诐 讜诪诇诪讚讬诐 讛讬讜 讘讬转 讚讬谉 讗讜转诐 诇讜诪专 讻诇 诪讬 砖讬讘讗 诇讜诇讘讜 砖诇 讞讘讬专讜 讘讬讚讜 讛专讬 讛讜讗 诇讜 讘诪转谞讛 专"诇 砖讻诇 讗讞讚 诪讛诐 讬讗诪专 讗诐 讬讘讗 诇讜诇讘讬 讘讬讚 讞讘专讬 讬讛讗 砖诇讜 讜诇诪讞专 诪砖讻讬诪讬谉 讜诪讝专拽讬谉 诇驻谞讬讛诐 讜讛诐 讞讜讟驻讬诐 讜诪讻讬诐 讝讛 讗转 讝讛 讜讻砖专讗讜 讘讬转 讚讬谉 砖讛讬讜 讘讗讬诐 诇讬讚讬 住讻谞讛 转讬拽谞讜 砖讬讛讗 讻诇 讗讞讚 讜讗讞讚 谞讜讟诇 讘讘讬转讜:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



砖讗诇讜 讘住讜讙讬讗 讝讜 讗讞专 砖诪爪讜转 诇讜诇讘 讘诪拽讚砖 砖讘注讛 诪驻谞讬 诪讛 讗讬谞讜 讚讜讞讛 砖讘转 讗祝 讻砖讞诇 讘砖讗专 讛讬诪讬诐 砖讛专讬 讗讬谉 讻讗谉 讗诇讗 讟诇讟讜诇 讘注诇诪讗 讜讗注"驻 砖讘砖讜驻专 讗诪专讜 讗讬谉 诪驻拽讞讬谉 注诇讬讜 讗转 讛讙诇 讘讝讜 讗讬谉 讛诪爪讜讛 讘驻拽讜讞 讛讙诇 讗讘诇 讝讜 注讬拽专 讛诪爪讜讛 讛讬讗 讘讟诇讟讜诇 讻讚讻转讬讘 讜诇拽讞转诐 讜讬讛讗 讛诇讜诇讘 讚讜讞讛 讗讬住讜专 讛讟诇讟讜诇 讗讞专 砖注讬拽专 讛诪爪讜讛 讘讗讜转讜 讟诇讟讜诇 讛讜讗 讜驻讬专砖讜 讘讛 诪讙讝专转 专讘讛 砖诪讗 讬讟诇谞讜 讘讬讚讜 讜讬注讘讬专谞讜 讗专讘注 讗诪讜转 讘专砖讜转 讛专讘讬诐 诇诇诪讜讚 住讚专讬 谞讟讬诇转讜 讜讘专讻讜转讬讜 讜讛讜讗 讛讚讬谉 砖讛讬讛 讬讻讜诇 诇讜诪专 砖诪讗 讬讜爪讬讗谞讜 诪专砖讜转 讛讬讞讬讚 诇专砖讜转 讛专讘讬诐 讗诇讗 砖拽讬爪专 讘诇砖讜谞讜 诇讜诪专 砖讬讜爪讬讗谞讜 讜讬注讘讬专谞讜 讗诇讗 砖诪讗讞专 砖住讜祝 讻讜谞转讜 讘讛注讘专讛 讻讚讬 诇讬诇讱 讗爪诇 讞讻诐 谞拽讟 诇讬讛 诇砖讜谉 讛注讘专讛 讜讙讚讜诇讬 讛诪驻专砖讬诐 转讬专爪讜 讘讛 砖注讬拽专 讛讙讝专讛 讛讬讗 讘讛讜爪讗讛 诪专砖讜转 讛讬讞讬讚 砖诇讜 讜讛讻谞住讛 诇专砖讜转 讛讬讞讬讚 砖诇 讘拽讬 讚专讱 专讛"专 讜讻讬讜谉 砖讗讬谞讜 诪谞讬讞讛 讘专讛"专 讗讬谉 讻讗谉 诇讗 讞讬讜讘 讛讜爪讗讛 讜诇讗 讞讬讜讘 讛讻谞住讛 讗诇讗 讞讬讜讘 讛注讘专讛 讜讗注"驻 砖讞讬讜讘 讛注讘专讛 爪专讬讱 讛谞讞讛 讜注拽讬专讛 诪讗讞专 砖注拽专 诪专讛"讬 讝讜 讜讛谞讬讞 诇专讛"讬 讝讜 讜讛注讘讬专 讗专讘注 讗诪讜转 讘讬谉 讝讜 诇讝讜 讞讬讬讘 讜讗注"驻 砖讗讬谉 砖讘讜转 讘诪拽讚砖 讚讜拽讗 讘诪讛 砖诪住讜专 诇注讘讜讚转 讛诪拽讚砖 讗讘诇 讝讜 砖诪住讜专讛 诇讻诇 诇讗:





诪讛专砖"讗 - 讞讬讚讜砖讬 讛诇讻讜转

讘讚"讛 讜讛砖诪讞讛 诇讗讻讜诇 讘砖专 讻讜' 讜讗"转 讝讬诪谞讬谉 讚讗讬谉 谞讗讻诇讬谉 讻诇 砖诪谞讛 讻讙讜谉 砖讞诇 讬讜"讟 讻讜' 注讻"诇 讬砖 诇讚拽讚拽 诪讗讬 拽砖讬讗 诇讛讜 讚诪讬 讬讬诪专 诇谉 讚诇讬诇 讞' 讘讻诇诇 砖诪讞讛 讞' 讚拽转谞讬 讚讛讗 注"讻 诇讬诇讛 专讗砖讜谞讛 讗讬谞讛 讘讻诇诇 讻讚讗诪专讬谞谉 诇拽诪谉 讜诪讜爪讬讗 讗谞讬 诇讬诇 讬讜"讟 专讗砖讜谉 讜谞讬诪讗 讚讚讜诪讬讗 讚讛诇诇 拽转谞讬 谞诪讬 讛砖诪讞讛 砖诪谞讛 讚讛讬讬谞讜 讘讬讜诐 讜注讜讚 讗诪讗讬 诇讗 转拽砖讬 诇讛讜 讘砖讗专 诇讬诇讜转 讻砖讞诇讜 讘诪讜爪"砖 讜诪讛专砖"诇 转讬专抓 讘讝讛 讚砖讗专 诇讬诇讜转 诇讗 讗转专讘讜 讘砖诇诪讬诐 诇讛讚讬讗 专拽 诇讬诇 砖诪讬谞讬 讻讜' 注讻"诇 讜讗"讗 诇讜诪专 讻谉 讚诪讛讗讬 讟注诪讗 讚诪专讘讬谞谉 诪讜讛讬讬转 讗讱 砖诪讞 诇讬诇 讞' 诇驻讬 砖讬砖 砖诪讞讛 诇驻谞讬讜 讻讚诇拽诪谉 诪讻"砖 讚讛"诇 诇专讘讜讬讬 砖讗专 诇讬诇讜转 砖讬砖 砖诪讞讛 诇驻谞讬讛诐 讞讜抓 诪诇讬诇 讬讜"讟 专讗砖讜谉 讗诇讗 讚诇讗 讗爪讟专讬讱 诇谉 诇专讘讜讬讬 砖讗专 诇讬诇讜转 讚讬诪讬诐 讗驻讬诇讜 诇讬诇讜转 讘诪砖诪注 讻驻专砖"讬 诇拽诪谉 讜注讜讚 讗诐 砖讗专 诇讬诇讜转 诇讗 讗转专讘讜 讗诐 讻谉 注"讻 讜讛砖诪讞讛 砖诪谞讛 诇讗 拽讗讬 讻诇诇 讗诇讬诇讜转 讜诪讗讬 拽砖讬讗 诇讛讜 诪诇讬诇 砖诪讬谞讬 讗讘诇 讛谞专讗讛 砖讚讘专讬讛诐 诪讘讜讗专讬诐 砖讛诐 讛讘讬谞讜 讛讻讗 讛讚讘专讬诐 讚诇拽诪谉 讻驻砖讟谉 讜讻诪"砖 讛转讜住' 讙"讻 讘砖诐 专砖"讬 驻专拽 讗诇讜 讚讘专讬诐 讚诇讗 诪专讘讬谞谉 诇拽诪谉 诪讜讛讬讬转 讗讱 砖诪讞 讬讜诐 砖诪讬谞讬 诇砖诪讞讛 讚讘讞讙 讛住讜讻讜转 讻转讬讘 砖诪讞讛 讗诇讗 讚诇讬诇 砖诪讬谞讬 讗转专讘讬 诪砖讜诐 讚讬砖 砖诪讞讛 诇驻谞讬讜 讜讛砖转讗 讛讗 讚拽转谞讬 讜讛砖诪讞讛 砖诪谞讛 讗讬谉 讛讬诪讬诐 砖讜讬诐 讚讘专讗砖讜谉 讛砖诪讞讛 讘讬讜诐 讜诇讗 讘诇讬诇讛 讜讘砖讗专 讛讬诪讬诐 讘讬谉 讘讬讜诐 讜讘讬谉 讘诇讬诇讛 讜讘讞' 讘诇讬诇讛 讜诇讗 讘讬讜诐 讜讛砖转讗 砖驻讬专 转拽砖讬 诇讛讜 讻砖讞诇 诇讬诇 砖诪讬谞讬 讘诪讜爪"砖 诇讬讻讗 砖诪讞讛 讻诇诇 讘讞' 诇讗 讘诇讬诇讛 讜诇讗 讘讬讜诐 讜讛"诇 诇诪转谞讬 谞诪讬 讛砖诪讞讛 砖诪谞讛 讜讝' 讻讚拽转谞讬 讘讗讬讚讱 讘讘讬 讗讘诇 讘砖讗专 诇讬诇讜转 讻砖讞诇 讘诪讜爪"砖 讗讬讻讗 砖诪讞讛 诪讬讛转 讘讬讜诐 讜讚讘专讬诐 讗诇讜 讘专讜专讬诐 讘讻讜讜谞转 讛转讜住' 讚讛讻讗 讜讗讬讱 砖讬讛讬讛 讛转讜住' 讚讛转诐 住讜转专讬诐 讚讘专讬讛诐 讚讛讻讗 讜讻谉 驻专砖"讬 讚讛转诐 住讜转专 驻讬专讜砖讜 讚诇拽诪谉 砖驻讬专砖 砖讬砖 砖诪讞讛 讘讬讜诐 砖诪讬谞讬 讜讚讜"拽:





诪讛专"诐

转讜住' 讘讚"讛 讜讛砖诪讞讛 讜讻讜' 讜讗"转 讝讬诪谞讬谉 讚讗讬谞谉 谞讗讻诇讬谉 讻诇 讞' 讻讜' 谞"诇 诇讛讙讬讛 讻谉 讻讙讜谉 砖讞诇 讬讜诐 讞' 讘讗' 讘砖讘转 讚讗讝 讗"讗 诇讜诪专 讻讜' 讚诇讬诇 诪讜爪"砖 讘诇讬诇讛 诇讗 讬砖讞讟讜 讜讻讜' 讜注"讻 诪讛谞讬 讚谞砖讞讟讜 讬讜诐 讜' 讻讜' 谞诪爪讗 讚讘诇讬诇 诪讜爪"砖 砖讛讜讗 诇讬诇 砖诪"注 诇讗 讬讗讻诇 砖诇诪讬诐 讜拽讜砖讬转 讛转讜住' 讝讜 诇"拽 讗诇讗 诇诇砖讜谉 讗讞专 砖驻专砖"讬 砖诐 驻' 讗诇讜 讚讘专讬诐 讚讛讗 讚讗诪专讬' 诇拽诪谉 讘驻讬专拽讬谉 (住讜讻讛 讚祝 诪"讛) 讜讛讬讬转 讗讱 砖诪讞 诇专讘讜转 诇讬诇 讬讜"讟 讛讗讞专讜谉 讛讜讬 驻讬' 讚讜拽讗 讛诇讬诇讛 砖诇 讞' 讜诇讗 讬讜诐 讞' 讜诇讻讱 讛拽砖讜 讛讻讗 讚讻砖讞诇 诇讬诇 砖诪"注 讘诪讜爪"砖 诇讗 讗砖讻讞谉 讻诇诇 砖诪讞转 砖诇诪讬诐 讘讞' 讚讘诇讬诇讛 诇讗 讬砖讞讟讜 讜讘讬讜诐 讗讬谞讜 讞讬讬讘 讘砖诪讞讛 讜讗"讻 诇讗 讗砖讻讞谉 讗讝 讛砖诪讞讛 砖诪谞讛 讗讘诇 诇驻讬 诪讛 砖驻专砖"讬 讻讗谉 诇拽诪谉 讚讛讗 讚讗诪专讬' 诇专讘讜转 诇讬诇讬 讬讜"讟 讛讗讞专讜谉 拽"讜 诇讬讜诐 诇"拽 诪讬讚讬 讚讗祝 讗诐 讞诇 诇讬诇 砖诪"注 讘诪讜爪"砖 讚讗"讗 诇讗讻讜诇 砖诇诪讬诐 讘诇讬诇讛 诪"诪 讘讬讜诐 砖诪"注 注爪诪讜 讬砖讞讜讟 讜讬讗讻诇 砖诇诪讬诐 讜讗"讻 讗讬讻讗 砖诪讞讛 砖诪谞讛 讜注"砖 讘转讜住' 驻' 讗诇讜 讚讘专讬诐 (驻住讞讬诐 讚祝 注"讗) 讚"讛 诇讬诇 讬讜"讟 讛讗讞专讜谉 讜讻讜' 砖诪拽砖讬谉 砖诐 拽讜砖讬讗 讚讛讻讗 注诇 诇砖讜谉 讝讛 砖诇 专砖"讬 讚驻讬' 专诇讬诇 讬讜"讟 讗讞专讜谉 诇讘讚 讞讬讬讘 讘砖诪讞讛 讜住转专讜 驻讬' 讝讛 诪讻讞 拽讜砖讬讗 讝讜 讜诪驻专砖讬诐 讚诇讬诇 讬讜"讟 讛讗讞专讜谉 诇讗讜 讚讜拽讗 讚讛"讛 诇讬讜诐 讜讘讝讛 讬转讬讬砖讘 讙"讻 讛讗 讚诪拽砖讬谉 讛转讜住' 诪诇讬诇 砖诪"注 砖讞诇 讘诪讜爪"砖 讜诇讗 诪拽砖讬谉 诪讻诇 讬讜诐 诪讬诪讬 讛讞讙 砖讞诇 讘砖讘转 讗"讗 诇讗讻讜诇 砖诇诪讬诐 讘诪讜爪"砖 讜讗"讻 诇讗 讗砖讻讞 讞' 讬诪讬诐 砖诇诪讬诐 讗诇讗 讜讚讗讬 讘砖讗专 讬诪讬诐 讗讬谉 拽讜砖讬讗 讻诇诇 讚讬讻讜诇 诇砖讞讜讟 讘讬讜诐 讛讛讜讗 讘注爪诪讜 讜讬讗讻诇 砖诇诪讬诐 讗讘诇 讘砖诪"注 讛讬讜诐 讗讬谞讜 讞讬讬讘 讘砖诪讞讛 诇诇砖讜谉 讛讗讞专 砖诇 专砖"讬 砖驻讬' 砖诐 驻' 讗诇讜 讚讘专讬诐 讜拽"诇 注"砖:


讘讗"讚 讜讬"诇 讻讚讗诪专 专讘 驻驻讗 驻' 讗诇讜 讚讘专讬诐 注诇 拽讜砖讬讗 讻讝讜 讻爪"诇 讜专"诇 讚砖诐 驻专讬讱 诇诪"讚 讚砖诇诪讬诐 砖砖讞讟讜 诪注讬讜"讟 讗讬谞讜 讬讜爪讗 讘讛谉 讘讬讜"讟 讛讬讻讗 讚讞诇 讬讜诐 专讗砖讜谉 讘砖讘转 诇讬讻讗 砖诪讞讛 砖诪谞讛 讜诪转专抓 专讘 驻驻讗 讘讻住讜转 谞拽讬讛 讜讘讬讬谉 讬砖谉:





讞讻诪转 砖诇诪讛

转讜住' 讘讚"讛 讛讬讜讚注 讻讜' 讘讬谉 专讙诇讬 讛诇讜讬诐 讛讬讜 讻讜' 讻爪"诇:





专砖"砖

讙诪专讗 讙讝专讛 砖诪讗 讬讟诇谞讜 讘讬讚讜 讻讜'. 讘转讜"讞 讛拽砖讛 诇专' 讬讜住讬 诇注讬诇 (诪讗 讘) 讘诪砖谞讛 诪讗"诇 讜谞"诇 讚专讘讛 住"诇 讻专讘讗 砖诐 讚诪讜拽讬 诇讛 讻砖讛讜爪讬讗讜 讘讻诇讬 诇讻谉 讚拽讚拽 讻讗谉 诇讜诪专 砖诪讗 讬讟诇谞讜 讘讬讚讜 讜讙讘讬 砖讜驻专 讜诪讙讬诇讛 讜讟讘讬诇转 讻诇讬诐 讚谞拽讬讟 讘讬讚讜 讗砖讬讙专转 诇讬砖谉 诪讛讻讗 讛讜讗 讜转讚注 讚讙讘讬 讛讝讗讛 讘驻住讞讬诐 (住讟) 诇讗 谞拽讬讟 讘讬讚讜 讜注驻"讬 拽讜砖讬讬转 讛讙专注"讗 砖讛讘讗转讬 诇注讬诇 讬"诇 讚诇讛讻讬 讗诪专 讜讬注讘讬专谞讜 讚"讗 讘专"讛 讚注诇 讛讜爪讗讛 诪专讛"讬 诇专"讛 诇讗 诪讞讬讬讘 诪砖讜诐 讛讗 讚专' 讬讜住讬 讜讻拽讜砖讬讬转 讛讙专注"讗 专拽 讚讛讞砖砖 讛讜讗 砖诪讗 讬注诪讜讚 讘专讛"专 诇驻讜砖 讜讬注讘讬专谞讜 讗讞"讻 讚"讗 讜讛讜讗 讻注讬谉 转讬专讜抓 专砖"讬 讘诪砖"讻 讗讜 讛讙讘讬讛讜 注"诪 诇讬讟诇讜 讜诪讜爪诇 诪诪讛 砖讙诪讙诪讜 注诇讬讜 讛转讜住' (讜注诪砖"讻 讘转讜住') 讜诪砖讜诐 讚讘专讛"讬 讙讜驻讬' 讗讬谉 讚专讱 砖讬注诪讜讚 诇驻讜砖 讗诇讗 讘专讛"专 讗讞专 砖讬诇讱 讝诪谉 诪讛 讚专讱 诇注诪讜讚 讜注讜讚 讬"诇 诪砖讜诐 讚住转诐 讘讬转 讬砖 讗讬住拽讜驻讗 诇驻谞讬讜 讙讘讜讛 砖诇砖讛 讜讗诐 专讞讘讛 讚' 讛讜讛 讻专诪诇讬转 讜讗诐 诇讗 讛讜讬 诪"驻 讜诇讘"注 讘砖讘转 (讛 讘) 讛诪讜爪讬讗 讚专讱 注诇讬讛 驻讟讜专 讚诪讛诇讱 讻注讜诪讚 讚诪讬 (讜讛专讬"祝 驻住拽 讻讜讜转讬') 诇讻谉 讗诪专 砖诪讗 讬注讘讬专谞讜 讻讜' 讚诇爪讚 讛讗' 砖诇 讛转讜住' 砖诐 讬转讞讬讬讘 讗驻讬' 诇讗 讬注诪讜讚 讘讬谞转讬讬诐 诇驻讜砖 讜诇爪讚 讛讘' 讞讬讬砖讬谞谉 砖诪讗 讬注诪讜讚 讜注诪砖"讻 砖诐 (爪讗 讘) 讘住"讚:



转讚"讛 讜讛砖诪讞讛 讜讬讜诐 讛讝' 谞诪讬 诇讗 讚讗讬谉 讞讙讬讙讛 讜砖诪讞讛 讚讜讞讛 砖讘转 讻讜' 讜讗讬谉 砖诇诪讬诐 谞讗讻诇讬诐 讻讜'. 讻爪"诇:



转讚"讛 讟诇讟讜诇 (讘住讜驻讜) 讻讬讜谉 讚讝专 讛讜讗. 诇讻讗讜专讛 拽砖讛 诪讛讗 讚诇注讬诇 讘讛讬驻讜讱 讛讚祝 诪"讚 讛讜讗讬诇 讜讗砖讛 诇讗讜 讘"讞 讻讜' 拽诪"诇 诇驻讬 驻专砖"讬 砖诐 讜讬砖 诇讞诇拽:





驻转讞 注讬谞讬诐

讛讛诇诇 讜讛砖诪讞讛 砖诪谞讛. 讻转讘 讛专"谉 讜讗注"讙 讚讻讬 诪拽诇注 讘砖讘转 讘讬讜诐 讗' 讗讬 讗驻砖专 讘砖诇诪讬诐 讜讻讜' 讜诇讗 诇诪砖讞讟讬讛 讘注"砖 讜讬"讟 讚讘注讬谞谉 讝讘讬讞讛 讘砖注转 砖诪讞讛 讜讻讜' 注"砖 讜砖诪注转讬 诪拽砖讬诐 讚讛专诪讘"诐 驻"讘 讚讞讙讬讙讛 驻住拽 讚诇讗 讘注讬谞谉 讝讘讬讞讛 讘砖注转 砖诪讞讛 讜诪专谉 砖诐 讘讻"诪 谞转谉 讟注诐 谞讻讜谉 诪转讜讱 讛住讜讙讬讗 讚驻住讞讬诐 注"砖 讜诪"讟 讚讛专"谉 讚谞拽讬讟 讗讬驻讻讗 讜注讬讬谉 讘转讜住' 讜拽"诇:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讛讬讜讚注 诇砖讞讜讟 讗讜讻诇讬谉 诪砖讞讬讟转讜. 注讬讬谉 讘专砖"讬 讜讘转讜住' 讜讘讟讜专 (讬讜"讚 住讬' 讗'). 讚注转 讛专讘讛 专讗砖讜谞讬诐 砖讗驻讬' 拽讟谉 诪讜诪讞讛 砖讬讜讚注 诇讗诪谉 讗转 讬讚讬讜 讜讬讜讚注 讛诇讻讜转 砖讞讬讟讛 讝拽讜拽 诇讙讚讜诇 注讜诪讚 注诇 讙讘讬讜. 专讗砖讜谞讬诐 讗讞专讬诐 诪转讬专讬诐 诇讗讻讜诇 诪砖讞讬讟转讜 讜讗驻讬' 讗诐 讗讬谉 讙讚讜诇 注讜诪讚 注诇 讙讘讬讜. 讜爪"注 讘讬住讜讚 诪讞诇讜拽转诐. 讜谞专讗讛 讚讬诇"注 讘讚讬谉 专讜讘 诪爪讜讬讬谉 讗爪诇 砖讞讬讟讛 诪讜诪讞讬谉 讛诐, 讛讗诐 讛讜讗 诪讬讜住讚 讘谞讗诪谞讜转 讛砖讜讞讟 - 讜诪讻讬讜谉 砖拽讟谉 讗讬谞讜 讘专 谞讗诪谞讜转 (讜讗驻讬' 谞讗诪谞讜转 砖诇 注讚 讗' 讗讬谉 诇讜) 诇驻讬讻讱 讝拽讜拽 诇谞讗诪谞讜转讜 砖诇 讙讚讜诇 注讜诪讚 注诇 讙讘讬讜, 讗讜 讚诇诪讗 讛讜讗 讚讬谉 讘专讜专 诇注爪诪讜, 讻讬 砖讞讬讟转 诪讜诪讞讛 讘讞讝拽转 讻砖专讜转 谞注砖讛 讜讙诐 砖讞讬讟转 拽讟谉 诪讜诪讞讛 讘讞讝拽转 讻砖专讜转 谞注砖讛. (讜注讬讬谉 讘住驻专 转讜专转 讛讘讬转 讘讘讬转 讛专讗砖讜谉 讘讘讚拽 讛讘讬转 讜讘诪砖诪专转 讛讘讬转.) 讘讘讬讗讜专 讝讛 讞讜诇拽讬诐 砖转讬 讛砖讬讟讜转. 讗诐 专讜讘 诪爪讜讬讬谉 讛讜讗 讚讬谉 讘专讜专 讘驻谞讬 注爪诪讜 讙诐 诪砖讞讬讟转 拽讟谉 讗讜讻诇讬诐 讘诇讬 谞讗诪谞讜转 讗讞专转. 诪讗讬讚讱 讗诐 讚讬谉 专讜讘 诪爪讜讬讬谉 诪讬讜住讚 讘讞诇讜转 谞讗诪谞讜转 砖诇 讛砖讜讞讟, 诪讗讞专 砖讗讬谉 谞讗诪谞讜转 诇拽讟谉 讗讬谉 砖讞讬讟转讜 讻砖专讛 讗讗"讻 讙讚讜诇 砖讬砖 诇讜 谞讗诪谞讜转 注讜诪讚 注"讙.
砖诐. 讘讙诪' - 讬讻讜诇 诇讗讻讜诇 讻讝讬转 爪诇讬 讻讜' 专' 讬讛讜讚讛 讗讜诪专 注讚 砖讬讻讜诇 诇讘专专 讗讻讬诇讛. 谞专讗讛 砖讬住讜讚 讛诪讞诇讜拽转 讘讬谉 专讘讬 讬讛讜讚讛 讜讛专讘谞谉 讛讜讗 讘注讬拽专 讛讚讬谉 砖诇 诪谞讜讬 注诇 讛驻住讞. 专' 讬讛讜讚讛 住讜讘专 砖讻讚讬 诇讞谞讱 讗讜转讜 讘驻住讞 爪专讬讻讬诐 诇讞谞讱 讗讜转讜 讙诐 讘诪谞讜讬 注诇 讛驻住讞, 砖讛讜讗 讚讬谉 讘讗讻讬诇转 驻住讞, 讜诪爪讬谞讜 讘讚讬谞讬 拽谞讬谉 砖讬注讜专 讘拽讟谉 砖讗诐 讬讜讚注 讘讟讬讘 诪砖讗 讜诪转谉 诪拽讞讜 诪拽讞 讘诪讟诇讟诇讬谉 (驻讻"讟 诪诪讻讬专讛 讛诇"讜), 讜诪砖讜诐 讻讱 住"诇 诇专"讬 砖讘讻讚讬 诇诪谞讜转 拽讟谉 注诇 驻住讞 爪专讬讱 诇讛讬讜转 讘专 诪拽讞 讜诪诪讻专 讛讬讜讚注 讘讟讬讘 拽谞讬谞讬诐, 讻讬 诪谞讜讬 讛讜讗 讞诇讜转 拽谞讬谉 讜讗诇"讻 讗讬谞讜 讘专 诪谞讜讬. 砖讬讟转 转"拽 讛讬讗 砖拽讟谉 谞诪谞讛 讘讻诇 诪拽讜诐 讻讬 诪谞讜讬 注诇 讛驻住讞 讗讬谞讜 讝拽讜拽 诇诪注砖讛 拽谞讬谉 - 讗诇讗 诇讚讘讜专 讘注诇诪讗 - 讜拽讟谉 谞诪谞讛 讙诐 讘诇讬 讬讚讬注转 讟讬讘 诪拽讞 讜诪诪讻专 (讜讗讻"诪 诇讛讻谞住 诇讚讬谉 砖诇 砖讛 诇讘讬转 讗讘讜转 讚讗讜专讬讬转讗 讗讜 诇讗讜 讚讗讜专讬讬转讗.)
讜讛谞讛 诪讘专讬讬转讗 讝讜 砖讬讜讚注 诇讗讻讜诇 讻讝讬转 爪诇讬 讘驻住讞 讛住讬拽 讛专诪讘"诐 (驻"讜 诪讞讜"诪 讛诇"讬) 砖讻砖讛拽讟谉 讬讻讜诇 诇讗讻讜诇 讻讝讬转 诪爪讛 讘讻讗"驻 讗讝 讞讬讬讘讬诐 诇讞谞讻讜. 讜讻转讘 讛诪讙讬讚 诪砖谞讛 (砖诐) 砖讛砖注讜专 诇专诪讘"诐 讛讜讗 讚讻诇 砖讬讜讚注 诇注砖讜转 讛讚讘专 诪转讞讬讬讘 讘讜. 讜讬砖 诇讛注讬专 诪诪讛 砖讛讜讘讗 讘砖诐 讛专讗"讛 (专"谉 住驻"讙 讚专"讛, 讗讜"讞 住讬' 转注"讛 住"讚) 讚讗驻讬' 诇诪"讚 诪爪讜讜转 讗讬谞谉 爪专讬讻讜转 讻讜讜谞讛 讛讬讬谞讜 专拽 讘诪讬 砖诇讗 讛转讻讜讜谉 诇爪讗转 讬讚讬 讞讜讘转讜 讗讘诇 诪讬 砖讗讬谞讜 讬讜讚注 砖注讜砖讛 诪爪讜讛 (讻讙讜谉 砖讗讬谞讜 讬讜讚注 砖讛讬讜诐 讛讜讗 专"讛 讗讜 驻住讞) 讛专讬 讛讜讗 诪转注住拽 讘注诇诪讗 讜讗讬谞讜 讬讜爪讗. 讜诇驻讬"讝 讘拽讟谉 砖讛讙讬注 诇讞谞讜讱, 讗讬谞讜 讚讬 讘讝讛 砖注讜砖讛 讗转 诪注砖讛 讛诪爪讜讛 - 讻讙讜谉 砖注讜砖讛 讗转 讛谞注谞讜注讬诐 讗讜 砖讗讜讻诇 讗转 讻讝讬转 讛诪爪讛, 讗诇讗 讚爪专讬讱 讚注转 讜讛讘谞讛 砖讬砖 讘讗讻讬诇转讜 讞诇讜转 砖诐 诪爪讜讛, 讚讗诇"讛 讛讜讬 诪转注住拽 讜诇讗 诪拽专讬 注讜砖讛 诪注砖讛 诪爪讜讛 讻诇诇. 讜爪"注, 砖诪讚讘专讬 讛"讛 诪砖诪注 砖诇专诪讘"诐 讗讬谉 爪讜专讱 讻诇诇 讘讬讚讬注转 讛拽讟谉 砖讬砖 讘讗讻讬诇转 讛诪爪讛 砖诇讜 转讜专讛 讜讞诇讜转 砖诇 诪爪讜讛, 讜讛讬讗讱 砖讬讬讱 诇讞谞讱 转讬谞讜拽 讘讗讻讬诇转 诪爪讛 讗诐 讗讬谞讜 讬讜讚注 讜诪讘讬谉 砖讬砖 讘诪注砖讬讜 讞诇讜转 砖诐 诪爪讜讛, 讜讗讬谉 讝讛 讞谞讜讱 诪爪讜讛 讗诇讗 诪转注住拽 讘注诇诪讗, 讜讛讚讘专讬诐 转诪讜讛讬诐.93
专砖"讬 讚"讛 讛讛诇诇 讻讜' 诪"砖 诪驻住讞 诪驻谞讬 砖讬诪讬 讛讞讙 讞诇讜拽讬诐 讘拽专讘谞讜转讬讛谉 注讻"诇. 谞专讗讛 讘讘讬讗讜专 讛讛讬拽砖 讘讬谉 拽专讘谞讜转 讛讞讙 讜讗诪讬专转 讛诇诇 砖诇诐 讘讻诇 讬诪讬 讞讙 讛住讜讻讜转, 讻讬 讞诇讜拽 讛拽专讘谞讜转 讘讻诇 讬讜诐 讜讬讜诐 诪讜讻讬讞 砖诇讻诇 讬讜诐 讜讬讜诐 砖诇 讛讞讙 讬砖 拽讚讜砖转 讛讬讜诐 谞驻专讚转 讛诪讞讬讬讘转 讛诇诇 砖诇诐. 讜诪住转讘专 砖诪驻谞讬 砖讻诇 讬讜诐 讜讬讜诐 拽讚讜砖 讘拽讚讜砖讛 砖诇讜 谞讻转讘讜 讘转讜专讛 驻专砖讬讜转 拽专讘谞讜转 诪讬讜讞讚讜转 诇讻诇 讬讜诐 讜讬讜诐 诪讬诪讬 讞讙 讛住讜讻讜转. 讜讻"讝 讘住讜讻讜转, 诪砖讗"讻 讘讬诪讬 讛驻住讞, 砖讻诇 讛讬诪讬诐 讬砖 诇讛诐 拽讚讜砖转 讬讜诐 讗讞转.
讜诪注砖讛 砖讛讬讛 讘讘专讬住拽 讘诪讬 砖诇讗 拽专讗 讗转 讛讛诇诇 讘讘' 讛讬诪讬诐 讛专讗砖讜谞讬诐 砖诇 驻住讞 讜砖讗诇 诪驻讬 讛讙专"讞 讝爪讜拽"诇 诪讛 讚讬谞讜 讗诐 诇拽专讜讗 讛诇诇 砖诇诐 讗讜 诇拽专讜讗 讘讚诇讜讙 讘讬讜诐 讛专讗砖讜谉 砖诇 讞讜讛"诪. 讜驻住拽 讛讙专"讞 讝爪讜拽"诇 诇拽专讜讗 讛诇诇 砖诇诐, 讜讛讜讗 诪驻谞讬 砖讻诇 讝' 讬诪讬 讞讙 讛驻住讞, 讻讬讜谉 讚诪讘讬讗讬诐 讗讜转讜 拽专讘谉 诪讜住祝 讘讻诇 讬讜诐 讜讬讜诐, 诪讜讻讬讞 讚讛讜讜讬讬诐 讞诇讜转 拽讚讜砖讛 讗讞转 砖诇 专讙诇, 讜注诇 拽讚讜砖讛 讝讜 讞讬讬讘讬诐 诇拽专讜讗 讛诇诇 砖诇诐 驻注诐 讗讞转. 讜讗诐 诇讗 拽讜专讗讬诐 讘讬讜"讟 讛专讗砖讜谉 讞讬讬讘讬诐 诇拽专讜讗 讛诇诇 砖诇诐 讘讞讜讛"诪 讛讜讗讬诇 讜讛讛诇诇 讚驻住讞 讞诇 诇讻诇 讝' 讛讬诪讬诐 讘讛讚讚讬 讜诇讬讻讗 谞"诪 讘讗讬讝讛 讬讜诐 诪讬诪讬 讛讞讙 拽讜专讗讬诐 讗讜转讜 讘驻注诐 讛专讗砖讜谞讛1. 诪讗讬讚讱 讘讞讙 讛住讜讻讜转 讛专讬 诪讘讬讗讬诐 拽专讘谉 诪讜住祝 诪讬讜讞讚 诇讻诇 讬讜诐 讜讬讜诐, 讜诪讜讻讞 讚诇讻诇 讬讜诐 讜讬讜诐 讬砖 讞诇讜转 拽讚讜砖转 讬讜诐 诇注爪诪讛, 讜诇驻讬讻讱 诪讞讬讬讘 讻诇 讬讜诐 讜讬讜诐 讛诇诇 砖诇诐.
砖诐. 转讜住' 讚"讛 诇讜诇讘 讜注专讘讛 讜讛砖诪讞讛. 诇讚注转 专砖"讬 讛诪拽讜专 诇砖诪讞讛 砖诇 讗讻讬诇转 讘砖专 砖诇诪讬诐 讘专讙诇 讛讜讗 诪讛专 讙专讬讝讬诐, 讻讬 讬砖 拽讬讜诐 砖诪讞讛 讘讗讻讬诇转 讘砖专 砖诇诪讬诐 讜诪拽讬讬诪讬诐 砖诪讞转 讛专讙诇 讙诪讜专讛 讘讗讻讬诇转 拽讚砖讬诐. 讘专诐 讙诐 讘诇讬 讗讻讬诇转 拽讚砖讬诐 转讬转讻谉 砖诪讞讛 讘专讙诇. 讜讛专讗讬讛 诪专"讛 讜讬讜讛"讻, 砖讗注"驻 砖讗讬谉 讘讛诐 诪爪讜转 讗讻讬诇转 砖诇诪讬 砖诪讞讛, 诪讻诇 诪拽讜诐 诪讘讟诇讬诐 讗讘诇讜转 (专诪讘"诐 驻"讬 诪讗讘诇 讛诇"讙) 诪驻谞讬 砖讬诪讬 砖诪讞讛 讛诐.
讜讛谞讛 讛专诪讘"诐 讻转讘 (讘驻"讙 诪讞谞讜讻讛 讛诇"讜) 讜讝"诇 - 讗讘诇 专"讛 讜讬讜讛"讻 讗讬谉 讘讛谉 讛诇诇 诇驻讬 砖讛谉 讬诪讬 转砖讜讘讛 讜讬专讗讛 讜驻讞讚 诇讗 讬诪讬 砖诪讞讛 讬转讬专讛 注讻"诇, 诪砖诪注 讚讬砖 讘讛诐 砖诪讞讛 讗讘诇 讗讬谞讛 砖诪讞讛 讬转专讛 讻讘砖诇砖 专讙诇讬诐 砖讬砖 讘讛诐 砖诪讞讛 讬转专讛. 讜讬砖 诇注诪讜讚 注诇 讛讛讘讚诇 讘讬谉 砖诪讞讛 诇讘讬谉 砖诪讞讛 讬转专讛. 讜谞专讗讛 讚注讬拽专 讚讬谉 砖诪讞讛 讛讜讗 砖诪讞转 讛诇讘, 讜讘讝讛 砖讜讜讬诐 专"讛 讜讬讜讛"讻 诇砖诇砖 讛专讙诇讬诐 讚讘讻讜诇诐 讬砖 砖诪讞讛 讘诇讘, 讜讝讛 诪讜讻讞 诪诪讛 砖专"讛 讜讬讜讛"讻 诪讘讟诇讬诐 讗讘诇讜转, 讜注讬拽专 讛住转讬专讛 诇讗讘诇讜转 - 砖注讬拽专讛 讞诇讜转 讘诇讘 - 讛讬讗 砖诪讞转 讛诇讘, 讜讛砖诪讞讛 砖讘诇讘 诪讘讟诇转 讗转 讚讬谞讬 讛讗讘诇讜转. 讗诇讗 砖讘专讙诇讬诐 谞讜住祝 诇讚讬谉 砖诪讞转 讛诇讘 讬砖 诪爪讜讛 诇砖诪讜讞 讘诪注砖讛 讻讙讜谉 注"讬 讗讻讬诇转 砖诇诪讬诐. 诪讗讬讚讱 讙讬住讗, 讘专"讛 讜讘讬讜讛"讻 讗讬谉 讞讬讜讘 诇砖诪讜讞 讘诪注砖讛 讜专拽 诇砖诪讜讞 讘砖诪讞转 诇讘. 讜诇讻谉 讗讜诪专 讛专诪讘"诐 砖讗讬谉 讘讛诐 砖诪讞讛 讬转专讛 - 砖砖诪讞讛 讬转专讛 讛讬讗 讻砖砖诪讞讬诐 讘诪注砖讛 讜讘驻讜注诇. 讗诪谞诐 专"讛 讜讬讜讛"讻 讬诪讬 砖诪讞讛 讛诐 讻讬 讬砖 讘讛诐 砖诪讞转 诇讘.
诪砖讜诐 讻讱 谞专讗讛 砖诇注讜诪转 讝讛 讛讜讗 讚讬谉 讛驻讜专讬诐. 讗讬谉 驻讜专讬诐 诪讘讟诇 讗讘诇讜转, 讗注"驻 砖讬砖 讘讜 诪爪讜转 砖诪讞讛, 诪砖讜诐 讚砖讗谞讬 砖诪讞讛 讚驻讜专讬诐 诪砖诪讞讛 讚专"讛 讜讬讜讛"讻 讜讙' 专讙诇讬诐. 讘讗诇讜 注讬拽专 讛砖诪讞讛 讛讬讗 讘诇讘, 诪砖讗"讻 讘驻讜专讬诐 - 讛讙诐 砖讬砖 讘讜 砖诪讞讛 - 讗讬谉 讘讜 砖诪讞讛 砖讘诇讘, 讜专拽 砖诪讞讛 讚诪砖转讛, 讜诪讗讞专 砖讗讬谞讛 讞诇讛 讘诇讘 注诇 讻谉 讗讬谞讛 住讜转专转 讗转 讛讗讘讬诇讜转. (讜注讬讬谉 讘驻讜住拽讬诐 讗讜"讞 住讬' 转专爪"讜 住"讚.) 讜谞专讗讛 讚讛砖诪讞讛 砖讘诇讘 转诇讜讬' 讘讚讬谉 注诪讬讚讛 诇驻谞讬 讚' - 注"讬 拽讚讜砖转 讛讬讜诐 讚专"讛, 讬讜讛"讻 讜专讙诇讬诐 谞诪爪讗讬诐 诇驻谞讬 讚' 讜讝讛讜 讛讙讜专诐 砖诪讞讛 砖讘诇讘, 诪砖讗"讻 驻讜专讬诐 讗讬谉 讘讜 拽讚讜砖转 讛讬讜诐 讜讗讬谉 讛讙讘专讗 谞讞砖讘 讻注讜诪讚 诇驻谞讬 讚' 讜诪砖讜"讛 讗讬谉 讘讜 讞诇讜转 讚讬谉 砖诪讞讛 讘诇讘 讗诇讗 讚讬谉 砖诪讞讛 讚诪砖转讛 讜诇讻讱 讗讬谉 讘讜 讘讟讜诇 讗讘诇讜转.
专讗讬' 诇讻讱 讬砖 诇讛讘讬讗 诪讛诇讻讜转 讛砖诪讞讛 讘专讙诇 讜讘驻讜专讬诐, 讚诇讙讘讬 讬讜"讟 讻转讘 讛专诪讘"诐 (驻"讜 诪讬讜"讟 讛诇"讻) 讜讝"诇 讻砖讗讚诐 讗讜讻诇 讜砖讜转讛 讜砖诪讞 讘专讙诇 诇讗 讬诪砖讱 讘讬讬谉 讜讘砖讞讜拽 讜拽诇讜转 专讗砖 讜讬讗诪专 砖讻诇 诪讬 砖讬讜住讬祝 讘讝讛 讬专讘讛 讘诪爪讜转 砖诪讞讛 砖讛砖讻专讜转 讜讛砖讞讜拽 讛专讘讛 讜拽诇讜转 讛专讗砖 讗讬谞讛 砖诪讞讛 讗诇讗 讛讜诇诇讜转 讜住讻诇讜转 讜诇讗 谞爪讟讜讬谞讜 注诇 讛讛讜诇诇讜转 讜讛住讻诇讜转 讗诇讗 注诇 讛砖诪讞讛 砖讬砖 讘讛 注讘讜讚转 讬讜爪专 讛讻诇 砖谞讗' 转讞转 讗砖专 诇讗 注讘讚转 讗转 讛' 讗诇拽讬讱 讘砖诪讞讛 讜讘讟讜讘 诇讘讘 诪专讘 讻诇 讛讗 诇诪讚转 砖讛注讘讜讚讛 讘砖诪讞讛 讜讗讬 讗驻砖专 诇注讘讜讚 讗转 讛' 诇讗 诪转讜讱 砖讞讜拽 讜诇讗 诪转讜讱 拽诇讜转 专讗砖 讜诇讗 诪转讜讱 砖讻专讜转 注讻"诇. 诇注讜诪转 讝讛 讘驻讜专讬诐, 讛专诪讘"诐 (驻"讘 诪诪讙讬诇讛 讛诇讟"讜) 讻转讘 讜讝"诇 - 讜砖讜转讛 讬讬谉 注讚 砖讬砖转讻专 讜讬专讚诐 讘砖讻专讜转讜 注讻"诇. 讛住转讬专讛 讘讜诇讟转. 讜讬住讜讚 讛讞讬诇讜拽 讛讜讗 砖讘驻讜专讬诐 讗讬谉 讚讬谉 讞爪讬讜 诇讚' 讗诇讗 诪爪讜转 砖诪讞讛 砖讻讜诇讛 诇讻诐 砖讞讬讬讘 讗讚诐 诇讛砖转讻专 注讚 砖诇讗 讬讚注 讘讬谉 讗专讜专 讛诪谉 诇讘专讜讱 诪专讚讻讬, 诪砖讗"讻 讘专讙诇 讚注爪诐 诪爪讜转 砖诪讞讛 讛讜讬' 讞爪讬讜 诇讚', 讻讬 讘专讙诇 注讜诪讚 讛讗讚诐 诇驻谞讬 讚' 讻讬讜谉 讚讬砖 讞诇讜转 拽讚讜砖转 讛讬讜诐. 讘专诐 讘驻讜专讬诐 讛讜讗讬诇 讜讗讬谉 讘讜 拽讚讜砖转 讛讬讜诐 讗讬谉 讛讙讘专讗 注讜诪讚 注"驻 讚讬谉 诇驻谞讬 讚', 讜讚讜拽讗 讘注讜诪讚 诇驻谞讬 讚' 讬砖 讚讬谉 砖诪讞讛 讘诇讘.
讬讜爪讗 砖讘专讙诇 讬砖 讚讬谉 砖诪讞讛 讘诇讘 讜讬砖 讚讬谉 砖诪讞讛 注"讬 诪注砖讛. 讜注讬讬谉 讘专诪讘"诐 (驻"讜 诪讬讜"讟 讛诇讬"讝 - 讬"讞) 砖讻转讘 讜讝"诇 - 砖讘注转 讬诪讬 讛驻住讞 讜砖诪讜谞转 讬诪讬 讛讞讙 注诐 砖讗专 讬诪讬诐 讟讜讘讬诐 讻讜诇诐 讗住讜专讬诐 讘讛住驻讚 讜转注谞讬转 讜讞讬讬讘 讗讚诐 诇讛讬讜转 讘讛谉 砖诪讞 讜讟讜讘 诇讘 讛讜讗 讜讘谞讬讜 讜讗砖转讜 讜讘谞讬 讘谞讬讜 讜讻诇 讛谞诇讜讬诐 注诇讬讜 砖谞讗' 讜砖诪讞转 讘讞讙讱 讜讙讜' 讗注"驻 砖讛砖诪讞讛 讛讗诪讜专讛 讻讗谉 讛讬讗 拽专讘谉 砖诇诪讬诐 讻讜' 讬砖 讘讻诇诇 讗讜转讛 砖诪讞讛 诇砖诪讜讞 讛讜讗 讜讘谞讬讜 讜讘谞讬 讘讬转讜 讻诇 讗' 讻专讗讜讬 诇讜, 讻讬爪讚 讛拽讟谞讬诐 谞讜转谉 诇讛诐 拽诇讬讜转 讜讗讙讜讝讬诐 讜诪讙讚谞讜转 讜讛谞砖讬诐 拽讜谞讛 诇讛诐 讘讙讚讬诐 讜转讻砖讬讟讬谉 谞讗讬诐 讜讻讜'. 讗诪谞诐 讻砖讗讜讻诇 砖诇诪讬 砖诪讞讛 讘专讙诇 诪拽讬讬诐 讛讜讗 讗转 诪爪讜转 讛砖诪讞讛 砖诇 讛专讙诇 讘砖诇诪讜转 讻讬 讘讻讱 诪爪专祝 讗转 砖诪讞转 讛专讙诇 注诐 砖诪讞转 讗讻讬诇转 讛砖诇诪讬诐 - 讚讛讗 注讬拽专 讞诇讜转 砖诪讞讛 诇砖诪讜讞 诇驻谞讬 讚' 讜注"讬 讗讻讬诇转 讛砖诇诪讬诐 诪转拽讬讬诪转 诪爪讜转 砖诪讞讛 讘驻讜注诇 诇驻谞讬 讚'. (讜注讬讬谉 讘住驻专 砖讗讙转 讗专讬讛 讗讬 讗讻讬诇转 拽讚砖讬诐 诪注讻讘转 讘专讙诇讬诐.)
讗讱 专讗讜讬 诇注讬讬谉 诇诪讛 讞讬讬讘 诇讗讻讜诇 讚讜拽讗 砖诇诪讬 砖诪讞讛 诇拽讬讬诐 讗转 诪爪讜转 砖诪讞转 讛专讙诇 讘讗讻讬诇转 拽讚砖讬诐 诇驻谞讬 讚', 讜讗讬谞讜 讬讻讜诇 诇爪讗转 注"讬 讗讻讬诇转 砖诇诪讬 讞讙讬讙讛. 讜讬"诇 讚诪爪讜转 砖诇诪讬 讛讞讙讬讙讛 讗讬谞讛 讚讜拽讗 讛拽专讘转 讞讙讬讙讛 讘诇讘讚 讗诇讗 讛讬讗 讻讜诇诇转 讙诐 讗讻讬诇转 讞讙讬讙讛. 诪砖讜诐 讻谉 讗"讗 诇拽讬讬诐 诪爪讜转 讗讻讬诇转 讛拽讚砖讬诐 诇砖诐 诪爪讜转 砖诪讞转 讛专讙诇 讘讗讻讬诇转 讞讙讬讙讛 讻讬 讬砖 讘讞讙讬讙讛 诪爪讜转 讗讻讬诇讛 诇注爪诪讛 (讘砖诐 讛讙专"诪 讝爪"诇).2
砖诐. 讘讗"讚 - 讜讗"转 讝讬诪谞讬谉 讚讗讬谞诐 谞讗讻诇讬诐 讻诇 讞' 讻讜' 谞诪爪讗 讚讘诇讬诇 诪讜"砖 砖讛讜讗 诇讬诇 砖诪"注 诇讗 讬讗讻诇 砖诇诪讬诐 注"讻. 注讬讬谉 讘诪讛专砖"讗 讜讟注诪讜 注诪讜. 讜谞"诇 讚诇讙讘讬 诪诇讗讻讛 砖诪"注 讛讜讗 讞讙 讘驻谞讬 注爪诪讜. 讜诇讻谉 讘驻专砖转 讗诪讜专 - 驻专砖转 讗讬住讜专 讛诪诇讗讻讛 - 谞讝讻专 砖诪"注 诇讘讚讜. 诇注讜诪转 讝讛 诇讙讘讬 砖诪讞讛 讜专讗讬讬转 驻谞讬诐 砖诪"注 讛讜讗 讛诪砖讱 砖诇 讞讙 讛住讜讻讜转 讻讚诪讜讻讞 讘驻专砖转 专讗讛. 诇讚注转 讛转讜住' 讚讜拽讗 诇讬诇 砖诪"注 讞讬讬讘 讘砖诪讞讛 诪讛专讘讜讬 砖诇 "讗讱 砖诪讞" 砖讻转讜讘 讘谞讜讙注 诇讞讙 讛住讜讻讜转 讗讘诇 诇讗 讛讬讜诐 讚砖诪"注. 砖诪"注 讗讬谞讜 讞讬讬讘 讘砖诪讞讛 讘转讜专转 专讙诇 讘驻谞讬 注爪诪讜 讗诇讗 讘转讜专转 住讜祝 讞讙 讛住讜讻讜转, 讜诪砖讜"讛 讗诇讬讘讗 讚转讜住' 专拽 诇讬诇 砖诪"注 讻诇讜诇 讘砖诪讞转 讞讙 讛住讜讻讜转 讜诇讗 讛讬讜诐 讚砖诪"注.
砖诐. 专砖"讬 讚"讛 谞讬住讜讱 讛诪讬诐 讜讝"诇 讘转诪讬讚讬 讛讞讙 砖讞专讬转 注讻"诇. 讜注讬讬谉 讘专诪讘"诐 (驻"讬 诪转诪讬讚讬谉 讛诇"讝) 讜讝"诇 - 讜讗诐 讛拽讚讬诐 谞讬住讜讱 讛诪讬诐 诇讝讘讞 讗驻讬诇讜 谞住讻谉 讘诇讬诇讛 讬爪讗 注讻"诇. 讜谞专讗讛 砖讘谞讬住讜讱 讛诪讬诐 讬砖 砖转讬 讛诇讻讜转. 讗) 讬砖 拽讬讜诐 讚谞讬住讜讱 讛诪讬诐 诇注爪诪讛 讜诪爪讜讛 讝讜 诪转拽讬讬诪转 讙诐 讘诇讬诇讛; 讘) 讬砖 诪爪讜讛 讚谞讬住讜讱 讛诪讬诐 砖讛讜讗 讞诇拽 诪谞讻住讬 讛转诪讬讚 砖诇 砖讞专. 诇驻讬讻讱 诇讻转讞讬诇讛 讗诐 讗驻砖专 诪谞住讻讬诐 注诐 讛转诪讬讚 讘砖讞专讬转 诇拽讬讬诐 诪爪讜转 谞讬住讜讱 讛诪讬诐 讛砖诇诪讛 讘讬讞讚 注诐 讛转诪讬讚, 讜讘讚讬注讘讚 讬讜爪讗讬诐 讘诇讬诇讛 诪爪讜转 谞讬住讜讱 讛诪讬诐 讘驻谞讬 注爪诪讛 讜讘诇讬 讛转诪讬讚.
砖诐. 专砖"讬 讚"讛 讛讞诇讬诇 讜讝"诇 砖诪讞转 讘讬转 讛砖讜讗讘讛 讛讬讜 砖诪讞讬诐 讘讞讙 诇讻讘讜讚 砖讗讬讘转 谞讬住讜讱 讛诪讬诐 注讻"诇. 诇专砖"讬 讛诪讞讬讬讘 砖诇 砖诪讞转 讘讬转 讛砖讜讗讘讛 讛讜讗 砖讗讬讘转 讛诪讬诐. 讘专诐 讛专诪讘"诐 诪讘讬讗 讗转 诪爪讜转 讛砖诪讞讛 讘讛诇' 诇讜诇讘 (驻"讞 讛诇讬"讘 - 讟"讜), 讜诪砖诪注 砖诇讚注转讜 讛诪讞讬讬讘 讛讜讗 砖诪讞转 讞讙 讛住讜讻讜转 讜诇讗 砖讗讬讘转 讛诪讬诐. 讜诪住转讘专 砖诇讚注转 讛专诪讘"诐 讛砖诪讞讛 讛讬讗 讞诇拽 诪诪爪讜转 诇讜诇讘 讘诪拽讚砖, 讻讬 诪爪讜转 讛诇讜诇讘 讘诪拽讚砖 谞诇诪讚转 诪讛驻住讜拽 讜砖诪讞转诐 诇驻谞讬 讚' 讗诇拽讬讻诐 砖讘注转 讬诪讬诐 (驻"讝 诪诇讜诇讘 讛诇讬"讙), 讜讗讜转讜 讛拽专讗 诪砖诪砖 诇专诪讘"诐 讻诪拽讜专 诇砖诪讞转 讘讬转 讛砖讜讗讘讛, 讜讬讜爪讗 砖砖诪讞转 讘讬转 讛砖讜讗讘讛 讛讬讗 讞诇拽 诪诪爪讜转 讛诇讜诇讘 讘诪拽讚砖 - 讚讛讬讗 诪爪讜转 砖诪讞转 讛讞讙 讘诪拽讚砖 诇讝' 讬诪讬诐.
砖诐. 转讜住' 讚"讛 讟诇讟讜诇 讻讜' 讗注"讙 讚讞讝讬 诇诪爪讜讛 砖讬讬讱 讘讬' 讗讬住讜专 诪讜拽爪讛 诇讟诇讟讜诇 诪讗讞专 讚讗讬谉 注砖讜讬 讻诇讬 注讻"诇. 讛砖讜讜讛 讚注转 专砖"讬 诇注讬诇 (诪讘.) 讚"讛 拽诪"诇 - 讻讬讜谉 讚专讗讜讬 诇谞讟讬诇转 讗谞砖讬诐 转讜专转 讻诇讬 注诇讬讜 讜诪讜转专 讘讟诇讟讜诇 诇讻诇 注讻"诇, 讛专讬 砖专砖"讬 住讜讘专 砖讛讜讗 讻诇讬 砖诇讗 讻转讜住'. 讜谞专讗讛 砖专砖"讬 住讜讘专 砖诪讞诪转 转砖诪讬砖 诪爪讜讛 讞诇 注诇 讛诇讜诇讘 讚讬谉 讻诇讬 诇讛转讬专 讟诇讟讜诇讜 讘讬讜"讟. 谞砖讬诐 诪讜转专讜转 诇讟诇讟诇 诇讜诇讘 讻砖诐 砖诪讟诇讟诇讜转 砖讗专 讛讻诇讬诐. 讜诇驻"讝 转转驻专砖 讛讙诪专讗 砖诇驻谞讬谞讜 讗诇讬讘讗 讚专砖"讬 砖讘砖讘转 诪讗讞专 砖讗讬谉 诪爪讜转 诇讜诇讘 谞讜讛讙转 讘讛 讗住讜专 讛诇讜诇讘 讘讟诇讟讜诇 讻砖讗专 注爪讬诐, 讗讘诇 讘讬讜"讟 讻砖拽讬讬诪转 诪爪讜转 诇讜诇讘 讚讬谉 讛诇讜诇讘 讘讟诇讟讜诇 讛讜讗 诪讚讬谉 讻诇讬. 讘注诇讬 讛转讜住' 讞讜诇拽讬诐 讜住讜讘专讬诐 砖转砖诪讬砖 诪爪讜讛 讗讬谞讜 讬讻讜诇 诇拽讘讜注 讞诇讜转 砖诐 讻诇讬, 讜讛讗 砖讘讬讜"讟 诪讟诇讟诇讬谉 诇讜诇讘 - 诪讟注诐 讛讻谞讛 诪讬讜讞讚转 讛讜讗, 砖诪讻讬谞讬诐 讗讜转讜 诇诪爪讜转讜 讻诪讜 注爪讬诐 讜讗讘谞讬诐 砖讗诐 诪讻讬谞讬诐 讗讜转诐 诪讘注讜讚 讬讜诐 诪讜转专 诇讟诇讟诇诐, 讜讗注驻"讻 讗讬谞诐 讞砖讜讘讬诐 讻诇讬诐.
讜谞"诪 诇谞砖讬诐, 诇驻讬 专砖"讬 讗注"驻 砖讗讬谉 诇谞砖讬诐 拽讬讜诐 诪爪讜讛 讻诇诇 讘诇讜诇讘 (讜讻谉 诪砖诪注讜转 驻讬专讜砖讜 讘诪住' 专"讛 讚祝 诇讙.), 诪"诪 诪讜转专讜转 诇讟诇讟诇 诇讜诇讘 诪驻谞讬 砖讞砖讜讘 讻诇讬 讜讟诇讟讜诇 讻诇讬诐 诪讜转专 讘讬讜"讟 讙诐 讘诇讬 诪注砖讛 讛讻谞讛. 诇驻讬 驻讬专讜砖 讛转讜住' 讚讜拽讗 诪驻谞讬 砖讬砖 诇谞砖讬诐 拽讬讜诐 诪爪讜转 谞讟讬诇讛 诪讜转专讜转 讛谉 诇讟诇讟诇, 讜讛讜讗 讻讬 讛讛讻谞讛 诇诪爪讜讛 讻讜诇诇转 讙诐 谞砖讬诐 讚讬砖 诇讛诐 拽讬讜诐, 讜讚注转 专"转 (讘转讜住' 专"讛 诇讙:) 砖谞砖讬诐 诪讘专讻讜转 注诇 诪爪讜讜转 注砖讛 砖讛讝诪谉 讙专诪讗 讻讬 讬砖 诇讛谉 拽讬讜诐 诪爪讜讛 (诪讚讬谉 专砖讜转 讜诇讗 诪讚讬谉 讞讜讘讛) - 讘谞讬讙讜讚 诇驻讬专砖"讬 砖诐 讛住讜讘专 砖讗讬谉 诇讛谉 诪爪讜讛 讻诇诇 - 诇讗 专砖讜转 讜诇讗 讞讜讘讛. 讜诇砖讬讟转诐 讗讝诇讬 讘讛住讘专 讛讬转专 讛讟诇讟讜诇 诇谞砖讬诐 讻驻讬 砖谞转讘讗专.
砖诐. 讘讗"讚 - 讻讚讗砖讻讞谉 讙讘讬 拽谞讬诐 讚诇讞诐 讛驻谞讬诐 讻讜' 讞砖讬讘 诇讛讜 诪讜拽爪讛 讗注"讙 讚讞讝讜 诇诇讞诐 注讻"诇. 爪注"讙, 讚讛谞讛 讘诪住' 砖讘转 (拽讻讙:) 讗讬转讗 讜讝"诇 - 讗诪专 专' 讞谞讬谞讗 讘讬诪讬 谞讞诪讬讛 讘谉 讞讻诇讬讛 谞砖谞讬转 诪砖谞讛 讝讜 讻讜' 讗诪专 专' 讗诇注讝专 拽谞讬谉 讻讜' 拽讜讚诐 讛转专转 讻诇讬诐 谞砖谞讜 讻讜' 讚转谞谉 诇讗 住讬讚讜专 讛拽谞讬谉 讜诇讗 谞讟讬诇转谉 讚讜讞讛 讗转 讛砖讘转 注讻"诇. 讛专讬 砖诇驻讬 专"讗 拽谞讬诐 讛诐 讻诇讬诐 讗诇讗 砖讗住讜专讬诐 诪讙讝专转 讟诇讟讜诇 讻诇讬诐 砖谞讙讝专讛 讘讬诪讬 谞讞诪讬讛, 讘专诐 讘讝讛"讝 砖讛讜转专转 讛讙讝专讛 讚讟诇讟讜诇 讻诇讬诐 讘砖讘转 讜讬讜"讟 讛讚讬谉 讛讜讗 砖诪讟诇讟诇讬诐 拽谞讬 讛砖讜诇讞谉, 讜讗"讻 讚讘专讬 讛转讜住' 拽砖讬诐 诇讛讜诇诪诐. 讜注"讻 砖讛转讜住' 讻讗谉 讗讬谞诐 讛讜诇讻讬诐 讘砖讬讟转 专"讗, 讗讱 住讜讘专讬诐 讻讬 讙诐 讘讝讛"讝 讛拽谞讬诐 诪讜拽爪讬诐 讜讗讬谉 诪讟诇讟诇讬诐 讗讜转诐 讘砖讘转3. 注讻"讝 爪"注, 讻讬 住讜祝 讻诇 住讜祝 诇诪讛 讬讛讬讜 讛拽谞讬诐 诪讜拽爪讬诐, 讛专讬 诇讻讗讜专讛 讻诇讬诐 讙诪讜专讬诐 讛诐. 谞讜住祝 诇讛谞"诇 讬砖 诇注诪讜讚 注诇 诪讛 砖讻转讘讜 讜讝"诇 - 讜讘驻' 讚' 讗讞讬谉 讙讘讬 讝专 砖砖讬诪砖 讚拽讗诪专 讗讬 讘拽讘诇讛 讜讛讜诇讻讛 讟诇讟讜诇 讘注诇诪讗 讛讜讗 注讻"诇, 讻诇讜诪专 砖讝专 讛诪讟诇讟诇 讻诇讬 砖专转 讘砖讘转 注讜讘专 讘讗讬住讜专 诪讜拽爪讛, 讜讙"讝 爪"注, 砖讛专讬 讻诇讬 砖专转 诇讻讗讜专讛 讻诇讬诐 讙诪讜专讬诐 讛诐 - 讜诇诪讛 讗诇讬讘讗 讚讛转讜住' 讬讗住专讜 讘讗讬住讜专 诪讜拽爪讛.
讜谞专讗讛 砖讚注转 讛转讜住' 讻讬 讚讜拽讗 讻诇讬诐 讛注讜诪讚讬诐 诇转砖诪讬砖 讞讜诇讬谉 讗讬谞诐 诪讜拽爪讛 讘砖讘转, 诪驻谞讬 砖讛诐 讻诇讬 诪注砖讛 诇转砖诪讬砖 讗谞砖讬诐 讘注谞讬谞讬诐 砖诇 讞讜诇 讜讗讬谞诐 讘讙讝专转 诪讜拽爪讛, 讗讘诇 讻诇讬 砖专转 讛诪讬讜讞讚讬诐 讜诪讝讜诪谞讬诐 讚讜拽讗 诇砖诐 转砖诪讬砖 拽讚砖 谞讞砖讘讬诐 诪讜拽爪讛 - 讗诇讗 砖诪讟注诐 讛讻谞讛 诇注讘讜讚讛 诪讜转专 诇讟诇讟诇诐 诇爪讜专讱 注讘讜讚讛. 诇注讜诪转 讝讛 砖诇讗 讘砖注转 注讘讜讚讛 讗讬谞诐 讻诇讬 诪注砖讛 讜讗讬谞诐 诪讜讻谞讬诐 诇讟诇讟讜诇 讜诪砖讜"讛 讗住讜专讬诐 诪讚讬谉 讟诇讟讜诇 诪讜拽爪讛, 讜讝讛讜 讬住讜讚 讛讗讬住讜专 诇讝专 诇讟诇讟诇诐. 讘讻讱 砖讜谞讛 讚讬谉 讟诇讟讜诇 讛诪讜拽爪讛 诪讚讬谉 拽讘诇转 讛讟讜诪讗讛, 讻讬 诇讙讘讬 讟讜诪讗讛 谞讞砖讘讬诐 讻诇讬 砖专转 诇讻诇讬 诪注砖讛 讜诪拽讘诇讬诐 讟讜诪讗讛, 讘专诐 诇讙讘讬 讟诇讟讜诇 讘砖讘转 讛诐 诪讜拽爪讬诐 讜讗讬谞诐 谞讞砖讘讬诐 讻诇讬 诪注砖讛, 讜讛专讬讛诐 讻注爪讬诐 讜讗讘谞讬诐 砖诪讜转专 诇讟诇讟诇诐 讚讜拽讗 诪讚讬谉 讛讻谞讛 诇诪爪讜讛 讜诇讗 诪讚讬谉 讟诇讟讜诇 讻诇讬诐4. 诇驻讬讻讱 讗讬谉 拽谞讬 讛砖讜诇讞谉 谞讬讟诇讬诐 讘砖讘转 诪砖讜诐 讗讬住讜专 诪讜拽爪讛, 讻讬 注"讬 转砖诪讬砖 拽讚砖 讗讬谞诐 谞讞砖讘讬诐 诇讙讘讬 砖讘转 诇讻诇讬 诪注砖讛. 讛"讛 诇转讜住' 讘诇讜诇讘 讻讬讜谉 砖讻诇 转砖诪讬砖讜 讛讜讗 转砖诪讬砖 讚诪爪讜讛 讞诇 注诇讬讜 讗讬住讜专, 诪砖讜诐 砖专拽 转砖诪讬砖 讞讜诇 讛讜驻讱 讞驻抓 诇讛讞砖讘 诇讻诇讬 - 讗讘诇 转砖诪讬砖 砖诪讬诐 讗讬谞讜 拽讜讘注 砖诐 讻诇讬. 讛讬转专 讛诇讜诇讘 讛讜讗 诪讚讬谉 诪讜讻谉 诇诪爪讜转讜 讘砖注转 诪爪讜讛 讘诇讘讚 讗讘诇 砖诇讗 讘砖注转 诪爪讜讛 讗讬谉 诇诇讜诇讘 讞诇讜转 砖诐 讻诇讬 讜诪砖讜"讛 讬砖 讘讜 讗讬住讜专 诪讜拽爪讛.
讜注诇 讬住讜讚 讝讛 讞讜诇拽 专砖"讬, 讚诇讚注转讜 转砖诪讬砖 拽讚砖 诪砖讜讬讬讛 讻诇讬, 讜谞"诪 诇转驻讬诇讬谉. 讗诇讬讘讗 讚专砖"讬 砖诇讜诇讘 讞砖讜讘 讻诇讬 - 讙诐 转驻讬诇讬谉 讛谉 讻诇讬诐, 讜讘讻谉 诪讜转专 诇讟诇讟诇谉 诪讚讬谉 讛讬转专 讛讻诇讬诐 讘砖讘转. 讗讘诇 诇转讜住' - 转驻讬诇讬谉 讗讬谞谉 讻诇讬诐 诇讟诇讟诇 讘砖讘转 讻讬 转砖诪讬砖 砖诪讬诐 讜砖诇 诪爪讜讛 讛谉 讜讞诇讜转 砖诐 讻诇讬 诪讜驻拽注 诪讛谉. 讬讜爪讗 砖诇转讜住' 转驻讬诇讬谉 讗讬谉 诇讛谉 讚讬谉 讻诇讬 讜诇讬转 诇讛谉 讛讻谞讛 讻诇诇 讜诪砖讜"讛 讗住讜专讜转 诇讟诇讟诇 讘砖讘转 诪砖讜诐 诪讜拽爪讛, 讜诇专砖"讬 讛讜讬讬谉 讻诇讬诐 讜谞讻诇诇讜转 讘讛讬转专 讚讟诇讟讜诇 讻诇讬诐5.
93 讜讗讜诇讬 谞拽专讗 诪注砖讛 讞谞讜讱 讜诪爪讜讛 讘讗讻讬诇转 诪爪讛 讘讛转讗诐 诇讬住讜讚 讛诪转注住拽 讘讞诇讘讬诐 讜注专讬讜转 讞讬讬讘 砖讻谉 谞讛谞讛, 注"砖 讘专"谉, 讜注讬' 讘讻"诪 诇驻"讘 诪讛诇' 砖讜驻专 讛诇"讚.
1 讜讬砖 诇注讬讬谉 讘讛诇诇 讘诇讬诇 讛住讚专 讗诐 讛讜讗 诪讟注诐 讛讞讙 讗讜 诪讚讬谉 住讬驻讜专 讬爪讬讗转 诪爪专讬诐, 讜讗讻诪"诇.
2 爪"注, 讻讬 讻讛谞讬诐 讬讜爪讗讬诐 诪爪讜转 讗讻讬诇转 拽讚砖讬诐 诇砖诐 砖诪讞转 讛专讙诇 讻砖讗讜讻诇讬诐 讞讟讗讜转 讜讗砖诪讜转 (专诪讘"诐 驻"讘 诪讞讙讬讙讛 讛诇"讬), 讜讛讗 讬砖 诪爪讜转 讗讻讬诇转 讞讟讗讜转 讜讗砖诪讜转 讘转讜专转 注爪诪谉 讜讛讗讬讱 讬讜爪讗讬诐 注诇 讬讚诐 讙诐 讗转 诪爪讜转 砖诪讞转 讛专讙诇. 讜讗驻砖专 诇讜诪专 讻讬 讘讞讟讗转 讗讬谉 诪爪讜转 讛讗讻讬诇讛 诪讜讟诇转 注诇 讛讙讘专讗 讗诇讗 诪诪爪讜转 讛讞驻爪讗 砖转讗讻诇 诇讻讛谞讬诐, 诪讗讬讚讱 讗讻讬诇转 讞讙讬讙讛 讞讜讘转 讛讙讘专讗 讛讬讗. 讜注讜讚, 讗讻讬诇转 讞讙讬讙讛 诪爪讜转 专讙诇 诇注爪诪讛 讛讬讗 诪砖讗"讻 讘讞讟讗转 讜讗砖诐, 讜讚讜"拽.
3 注讬讬谉 讘住驻专 注专讜讱 诇谞专.
4 讜讬砖 诇讛讘讬谉 诪讛讜 讬住讜讚 讛讞讬诇讜拽 讘讬谉 讛讚讬谉 讚讻诇讬 诪注砖讛 讘讟讜诪讗讛 诇讚讬谉 讻诇讬 诪注砖讛 讘砖讘转. 讜讗驻砖专 诇讜诪专 讚注讬拽专 讛讚讬谉 讘讟讜诪讗讛 转诇讜讬 讘爪讜专转 讻诇讬 讜诇讻诇讬 拽讚砖 讬砖 爪讜专转 讻诇讬诐. 讘专诐 注讬拽专 讛砖诐 讚讻诇讬 讘砖讘转 转诇讜讬 讘转砖诪讬砖 讛讻诇讬, 讜诇转讜住' 转砖诪讬砖 拽讚砖 讗讬谞讜 拽讜讘注 讚讬谉 讻诇讬 讘讚讬谞讬 砖讘转, 讜讬诇"注 讘讝讛.
5 讜讬砖 诇注讬讬谉 讗讬 讞砖讜讘讬诐 讻诇讬诐 砖诪诇讗讻转诐 诇讛讬转专 讗讜 诇讗讬住讜专. 注讬讬谉 讗讜"讞 住讬' 砖"讞 住"讚 讘专诪"讗, 讜讗讻诪"诇.

